PATVIRTINTA

Viešojo pirkimo komisijos posėdžio

2020 m. gruodžio 2 d.

protokolu Nr. 32-16-103

**NEGYVENAMŲJŲ PASTATŲ STATYBOS DARBŲ, KURIŲ VERTĖ YRA DIDESNĖ KAIP 500 TŪKST. EUR BE PVM, TECHNINĖS PRIEŽIŪROS PASLAUGŲ PIRKIMO ATVIRO KONKURSO SĄLYGOS,**

**VYKDANT PIRKIMĄ CVP IS PRIEMONĖMIS**

**2020 m.**

# Kaunas

**ATVIRO KONKURSO PIRKIMO SĄLYGOS**

**Perkančioji organizacija**: **Kauno miesto savivaldybės administracija(įm. kodas 188764867), Laisvės al. 96, LT–44251 Kaunas, tel. +370 37200180.**

Pirkimas atliekamas vadovaujantis Lietuvos Respublikos viešųjų pirkimų įstatymu (toliau – VPĮ), Lietuvos Respublikos civiliniu kodeksu, kitais viešuosius pirkimus reglamentuojančiais teisės aktais bei šiomis pirkimo sąlygomis. Vartojamos sąvokos, apibrėžtos Viešųjų pirkimų įstatyme. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo ir skaidrumo principų bei konfidencialumo ir nešališkumo reikalavimų.

Išankstinis skelbimas apie pirkimą nebuvo skelbtas.

**Perkančiosios organizacijos kontaktiniai asmenys:**

**• dėl klausimų, susijusių su pirkimo objektu** – Kauno miesto savivaldybės administracijos Statybos valdymo skyriaus vyriausioji specialistė Žaneta Gurskienė, Laisvės al. 96, 44251 Kaunas, tel. +370 37422456, el. p. zaneta.gurskiene@kaunas.lt

• **dėl klausimų, susijusių su viešojo pirkimo procedūromis, konkurso sąlygų reikalavimais** – Asta Kudirkaitė, Kauno miesto savivaldybės administracijos Centrinio viešųjų pirkimų ir koncesijų skyriaus vyriausioji specialistė, Laisvės al. 92, LT-44251 Kaunas, tel. +370 37200180, +370 61119117 el. p. asta.kudirkaite@kaunas.lt.

**Perkančiosios organizacijos tipas:** savivaldybės valdymo institucija.

**Pirkimo pavadinimas:** Negyvenamųjų pastatų statybos darbų, kurių vertė yra didesnė kaip 500 tūkst. Eur be PVM, techninės priežiūros paslaugų pirkimas.

**Pirkimo objekto kodas pagal BVPŽ**: 71247000-1 (Statybos darbų priežiūra).

**Pirkimo apibūdinimas:** Negyvenamųjų pastatų statybos darbų, **kurių vertė yra didesnė kaip 500 tūkst. Eur be PVM,** techninės priežiūros paslaugos (toliau – paslaugos), atitinkančios techninėje specifikacijoje (Preliminariosios sutarties 2 priedas) nustatytus reikalavimus. Per visą preliminariosios sutarties trukmę paslaugas numatoma teikti ~26 (preliminarus skaičius) objektams (~9 objektai per 12 mėn.). Objektų skaičius priklausys nuo darbams atlikti skirto finansavimo.

Perkančioji organizacija, įgyvendindama Kauno miesto savivaldybės tarybos 2013 m. gruodžio 23 d. sprendimu Nr. T-693 „Dėl teisės atlikti centrinės perkančiosios organizacijos funkcijas suteikimo Kauno miesto savivaldybės administracijai“ jai suteiktas Centrinės perkančiosios organizacijos funkcijas, vykdydama viešąjį pirkimą, numato sudaryti preliminariąją pirkimo sutartį, kurios pagrindu Kauno miesto savivaldybės administracija ir jai pavaldžios įstaigos (toliau – Vartotojai), sudarys pagrindines sutartis dėl paslaugų pirkimo.

Perkančioji organizacija, vykdydama viešąjį pirkimą, numato sudaryti preliminariąją paslaugų pirkimo sutartį (toliau – Preliminarioji sutartis), su 3 (arba mažiau nei su (trimis), jeigu konkursą laimėjusiais tiekėjais pripažįstami mažiau nei 3) tiekėjais, kurių pagrindu su šias sutartis sudariusiais dalyviais bus sudaromos pagrindinės paslaugų pirkimo sutartys. Preliminarioji sutartis bus vykdoma iš dalies atnaujinant tiekėjų varžymąsi. Vartotojai pagrindines sutartis su Tiekėjais sudarys vykdant neatnaujintą tiekėjų varžymąsi pagal Preliminariosios sutarties VII skyrių ir / ar vykdant atnaujintą tiekėjų varžymąsi pagal Preliminariosios sutarties VIII skyrių (pirkimo dokumentų 4 priedas). Atnaujintas tiekėjų varžymasis privalomas kai perkamos ne visos apimties paslaugos, nurodytos techninėje specifikacijoje (Preliminariosios sutarties 2 priedas). Konkrečius reikalavimus konkrečiai pagrindinei sutarčiai Vartotojai pateiks pagal poreikį. Pradinės Preliminariosios sutarties vertės neviršijimą kontroliuos Užsakovas.

Vartotojui **draudžiama sudaryti pagrindinę sutartį** techninės priežiūros paslaugoms teikti **su to statinio statybos rangovu ar jo įmonėje dirbančiais fiziniais asmenimis taip pat su projektuotojais, fiziniais ar juridiniais asmenimis, turinčiais (ar turėjusiais) sutartinių santykių su rangovu dėl techninės priežiūros objekto projektavimo darbų atlikimo.**

**Pirkimo objektas į dalis neskaidomas.** Tiekėjai privalo siūlyti visą paslaugų apimtį, nurodytą pirkimo dokumentuose.

**Tarptautinės vertės pirkimo objekto neskaidymo į dalis argumentai:**

Organizuojant negyvenamųjų pastatų statybos darbų, kurių vertė yra didesnė kaip 500 tūkst. Eur be PVM, techninės priežiūros paslaugų pirkimo procedūras centralizuotu būdu pirkimo skaidymas į dalis netikslingas (lygiagrečiai bus vykdomas negyvenamųjų pastatų statybos darbų, kurių vertė yra mažesnė kaip 500 tūkst. Eur be PVM, techninės priežiūros paslaugų pirkimas). Pirkimo skaidymas į dalis pagal teritorijas netikslingas, nes teritorijos pagal negyvenamųjų pastatų skaičių, dydį, techninius parametrus būtų nelygiavertės, iškiltų rizika, kad mažiau reikšmingų negyvenamųjų pastatų statybos darbų techninei priežiūrai tiekėjai nepateiktų pasiūlymų.

Neskaidant pirkimo į dalis bus užtikrinamas paslaugų kompleksiškumas, nepertraukiamumas ir tęstinumas, paslaugų kokybė, o taip pat tikėtina, kad biudžeto lėšos bus naudojamos taupiau ir efektyviau. Be to, statybos darbų techninės priežiūros paslaugos perkamos ir kitoms statinių grupėms, todėl faktiškai pirkimas skaidomas į atskirus pirkimus pagal statinių grupes, tokiu būdu užtikrinant didesnės konkurencijos galimybes nevienodą kvalifikaciją turintiems tiekėjams.

**Preliminariosios sutarties trukmė**: Preliminarioji sutartis įsigalioja: kai sutartis sudaroma elektroninės formos elektroninių ryšių priemonėmis, sutartis įsigalioja, kai visos Preliminariosios sutarties šalys ją pasirašo kvalifikuotais elektroniniais parašais; kai sutartis sudaroma pasirašant popierinį dokumentą, sutartis įsigalioja, kai visos Preliminariosios sutarties šalys ją pasirašo ir patvirtina antspaudais, jei antspaudą sutarties šalis turėti privalo. Preliminarioji sutartis galioja 12 mėnesių ir Šalių rašytiniu susitarimu gali būti pratęsiama, bet ne ilgiau kaip dar 24 mėnesiams. Bendras Preliminariosios sutarties galiojimo terminas negali viršyti 36 (trisdešimt šešių) mėnesių.

**Paslaugų teikimo vieta**: Kauno miestas.

Neleidžiama pateikti alternatyvių pasiūlymų.

**PIRKIMO PROCEDŪROS**

**Pirkimas atliekamas tik elektroninėmis priemonėmis.**

**Pirkimo vertės riba – tarptautinio pirkimo vertė.**

**Pirkimo būdas: atviras konkursas.** Pirkimo dokumentai (taip pat ir paaiškinimai, patikslinimai) skelbiami kartu su skelbimu Centrinėje viešųjų pirkimų informacinėje sistemoje (CVP IS).

***Tiekėjai norintys dalyvauti pirkime gaunant pirkimo dokumentus, paaiškinimus, patikslinimus ir pateikti pasiūlymą, privalo jame registruotis priimdami kvietimą CVP IS.*** Nemokama registracija adresu: [https://pirkimai.eviesiejipirkimai.lt](https://pirkimai.eviesiejipirkimai.lt/).

**Ekonomiškai naudingiausio pasiūlymo vertinimo kriterijus**: ***kaina.***

**Pasiūlymų pateikimo terminas**: **2021 m. sausio 6 d. 11.00 val.**

**Kalba (kalbos), kuria (kuriomis) turi būti parengtas pasiūlymas: lietuvių.** Visi pirkimo dokumentai ir pasiūlymai rengiami lietuvių kalba, prisilaikant žemiau pirkimo dokumentuose išdėstytų reikalavimų pasiūlymo pateikimo struktūrai ir formoms. Jei pasiūlymo atitinkami dokumentai yra išduoti ne lietuvių kalba, turi būti pateiktas tinkamai patvirtintas vertimas į lietuvių kalbą. Perkančioji organizacija reikalauja, kad vertimas būtų patvirtintas tiekėjo ar jo įgalioto asmens parašu.

**Komisijos posėdžio, kuriame bus atplėšiami vokai su pasiūlymais, data: 2021 m. sausio 6 d.**

**1. Pasiūlymų rengimo reikalavimai.**

1.1. **Pasiūlymas turi būti pateikiamas** tik elektroninėmis priemonėmis, naudojant CVP IS, pasiekiamą adresu <https://pirkimai.eviesiejipirkimai.lt>. Pasiūlymai, pateikti popierine forma arba ne perkančiosios organizacijos nurodytomis elektroninėmis priemonėmis, bus atmesti kaip neatitinkantys pirkimo dokumentų reikalavimų, išskyrus pasiūlymo galiojimą užtikrinantį dokumentą (jei taikoma).

1.2. **Pasiūlymus gali teikti tik CVP IS registruoti tiekėjai** (nemokama registracija adresu <https://pirkimai.eviesiejipirkimai.lt>). Visi dokumentai turi būti pateikti elektronine forma, t. y., tiesiogiai suformuoti elektroninėmis priemonėmis arba pateikiant skaitmenines dokumentų kopijas. Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, doc ir kt.). Pateikiant atitinkamų dokumentų skaitmenines kopijas ir pasiūlymą pasirašant kvalifikuotu elektroniniu parašu yra deklaruojama, kad kopijos yra tikros. Perkančioji organizacija pasilieka sau teisę prašyti dokumentų originalų.

1.3. Pasiūlymas **neprivalo** būti pasirašytas galiojančiu elektroniniu parašu.

1.4. **Tiekėjai pasiūlyme turi nurodyti, kokia pasiūlyme pateikta informacija yra konfidenciali**, jei tokia yra. Visas tiekėjo pasiūlymas negali būti laikomas konfidencialia informacija, tačiau tiekėjas gali nurodyti, kad tam tikra jo pasiūlyme pateikta informacija yra konfidenciali. Konfidencialia informacija gali būti, pavyzdžiui komercinė (gamybinė) paslaptis ir konfidencialieji pasiūlymų aspektai. Konfidencialia negalima laikyti informacijos:

1) jeigu tai pažeistų įstatymus, nustatančius informacijos atskleidimo ar teisės gauti informaciją reikalavimus, ir šių įstatymų įgyvendinamuosius teisės aktus;

2) jeigu tai pažeistų VPĮ 33, 58 straipsniuose ir 86 straipsnio 9 dalyje nustatytus reikalavimus dėl paskelbimo apie sudarytą pirkimo sutartį, kandidatų ir dalyvių informavimo, laimėjusio dalyvio pasiūlymo, sudarytos pirkimo sutarties, preliminariosios sutarties ir šių sutarčių pakeitimų paskelbimo, įskaitant informaciją apie pasiūlyme nurodytą prekių, paslaugų ar darbų kainą, išskyrus jos sudedamąsias dalis;

3) pateiktos tiekėjų pašalinimo pagrindų nebuvimą, atitiktį kvalifikacijos reikalavimams, kokybės vadybos sistemos ir aplinkos apsaugos vadybos sistemos standartams patvirtinančiuose dokumentuose, išskyrus informaciją, kurią atskleidus būtų pažeisti tiekėjo įsipareigojimai pagal su trečiaisiais asmenimis sudarytas sutartis,– tuo atveju, kai ši informacija reikalinga tiekėjui jo teisėtiems interesams ginti;

4) informacija apie pasitelktus ūkio subjektus, kurių pajėgumais remiasi tiekėjas, ir subtiekėjus – tuo atveju, kai ši informacija reikalinga tiekėjui jo teisėtiems interesams ginti.

Perkančioji organizacija, Viešojo pirkimo komisija (toliau vadinama – Komisija), jos nariai ar ekspertai ir kiti asmenys negali tretiesiems asmenims atskleisti iš tiekėjų gautos informacijos, kurią jie nurodė kaip konfidencialią. Jeigu perkančiajai organizacijai kyla abejonių dėl tiekėjo pasiūlyme nurodytos informacijos konfidencialumo, ji privalo prašyti tiekėjo įrodyti, kodėl nurodyta informacija yra konfidenciali. Jeigu tiekėjas per perkančiosios organizacijos nurodytą terminą, kuris negali būti trumpesnis kaip 5 darbo dienos, nepateikia tokių įrodymų arba pateikia netinkamus įrodymus, laikoma, kad tokia informacija yra nekonfidenciali. Informacija, kurią viešai skelbti įpareigoja Lietuvos Respublikos įstatymai, negali būti tiekėjo nurodoma kaip konfidenciali, todėl tiekėjui nurodžius tokią informaciją kaip konfidencialią, perkančioji organizacija turi teisę ją skelbti.

**1.5. Pasiūlymas neprivalo būti pateiktas pasirašytas galiojančiu elektroniniu parašu.**

**1.6. Pasiūlymą sudaro tiekėjo pateiktų dokumentų elektroninėje formoje CVP IS priemonėmis visuma, kuri susideda iš:**

**1.6.1.** **Užpildytas ,,Pasiūlymas“** (forma pridedama, 2 priedas), parengtas elektroninėje formoje. *Prašome „prisegti“ Pasiūlymą CVP IS priemonėmis atskiru failu, pavadinimu „PASIŪLYMAS“.* Tiekėjas pasiūlyme turi nurodyti kokius subteikėjus ir kokiai pirkimo sutarties daliai jie ketinami pasitelkti, kokia pasiūlyme pateikta informacija yra konfidenciali. Konfidencialius dokumentus taip pat prašome „prisegti“ atskirais failais, pavadinant juos pagal atitinkamą dokumento pavadinimą;

**1.6.2. užpildytas pirkimo sąlygų priedas „Europos bendrasis viešųjų pirkimų dokumentas“** (toliau – EBVPD)(form pridedama, 1 priedas), parengtas pagal VPĮ 50 straipsnyje nustatytus reikalavimus. EBVPD pildomas tinklalapyje <http://ebvpd.eviesiejipirkimai.lt/espd-web/> ir užpildžius bei atsisiuntus pateikiamas su techniniu pasiūlymu. EBVPD pildymo instrukcija pateikta Viešųjų pirkimų tarnybos internetinėje svetainėje [https://vpt.lrv.lt/uploads/vpt/documents/files/EBVPD%20pildymas(Tiek%C4%97jas).pdf](https://vpt.lrv.lt/uploads/vpt/documents/files/EBVPD%20pildymas%28Tiek%C4%97jas%29.pdf)

Jeigu pirkime dalyvauja ūkio subjektų grupė, veikianti pagal jungtinės veiklos (partnerystės) sutartį, EBVPD teikiamas už kiekvieną ūkio subjektų grupės narį atskirai. Kai tiekėjas pasitelkia subtiekėjus, subteikėjus ar subrangovus (toliau – subtiekėjas) ar kitus ūkio subjektus, kurių pajėgumais remiasi, kartu su tiekėjo EBVPD teikiami ir šių subjektų EBVPD. Už tiekėjo pateiktame EBVPD nurodytos informacijos teisingumą atsako EBVPD pildantis subjektas, t. y. pats tiekėjas. Subteikėjų, kurių pajėgumais tiekėjas nesiremia, EBVPD nereikalaujamas. **EBVPD turi būti pasirašytas jį užpildžiusio Tiekėjo vadovo, jungtinės veiklos partnerio vadovo / subteikėjo vadovo parašu, nurodant pasirašiusiojo asmens vardą ir pavardę (nuskenuotas dokumentas pdf formatu, arba pasirašytas elektroniniu parašu). Jei EBVPD pasirašytas ne Tiekėjo (vadovo) ar jungtinės veiklos partnerio / subteikėjo (vadovo), kartu pateikiamas įgaliojimas, suteikiantis teisę šį dokumentą pasirašiusiam darbuotojui, atstovauti Tiekėją ar jungtinės veiklos partnerį / subteikėją;**

**1.6.3. Pasiūlymo galiojimo užtikrinimo dokumentas** (banko/kredito unijos garantija / laidavimas ar draudimo bendrovės laidavimo draudimo raštas)(forma pridedama, 3 priedas). Dokumentas pateikiamas arba elektroniniu būdu arba voke 9.6.6 papunktyje nurodyta tvarka ir laiku. Jei dokumentas pateikiamas elektroniniu būdu, pageidautina, kad pasiūlymo forma CVP IS būtų „prisegta“ atskiru failu, pavadinimu „PASIŪLYMO GALIOJIMO UŽTIKRINIMAS“;

**1.6.4.** **Jungtinės veiklos sutartis,** jeigu pirkimo procedūroje dalyvauja **jungtinės veiklos sutartimi** susivienijusių ūkio subjektų grupė. Pateikiama skaitmeninė jungtinės veiklos sutarties kopija. Sutartis turi būti patvirtinta šalių parašais (notaro patvirtinimo nereikalaujame). Šioje sutartyje turi būti aiškiai nurodytos kiekvienos šalies pareigos ir funkcijos, vykdant pirkimo sutartį. Sutartis turi numatyti solidarią visų šios sutarties šalių atsakomybę už prievolių perkančiajai organizacijai nevykdymą. Taip pat sutartyje turi būti numatyta, kuris asmuo atstovauja ūkio subjektų grupę (su kuo perkančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją). Perkančioji organizacija nereikalauja, kad ūkio subjektų grupės pateiktą pasiūlymą pripažinus geriausiu ir perkančiajai organizacijai pasiūlius sudaryti pirkimo sutartį, ši ūkio subjektų grupė įgautų tam tikrą teisinę formą;

**1.6.5. Kiekvieno pasitelkto subteikėjo,** kurio pajėgumais Tiekėjas remiasi (jei tokius nurodė Pasiūlymo formoje (2 priedas), **pasirašytos laisvos formos deklaracijos ar kito dokumento, patvirtinančio sutikimą dalyvauti šiame viešajame pirkime ir teikti jam tiekėjo pavestas paslaugas**, skaitmeninė kopiją.

***Pastaba.*** ***Subteikėjai,* *kurių pajėgumais tiekėjas remiasi, turi būti išviešinti teikiant pasiūlymą, nes po pasiūlymo pateikimo termino pabaigos pasitelkti (nurodyti) subteikėjų tam, kad atitiktų kvalifikacijos reikalavimus, negalės, t. y., po pasiūlymo pateikimo tiekėjas neturi teisės nurodyti naujus subteikėjus, nes tokie veiksmai laikomi pasiūlymo keitimu, prieštarauja VPĮ 55 str. 9 d. nuostatoms ir todėl toks tiekėjo pasiūlymas yra atmetamas, kaip nurodyta pirkimo dokumentų 6.16.3 punkte.***

**1.6.6. Kiekvieno specialisto, kuriuos ketina įdarbinti (toliau – kvazisubteikėjai)** (t. y. jei jis nėra tiekėjo ar subteikėjo darbuotojas; jei tokius nurodė Pasiūlymo formoje (2 priedas)), **pasirašytos laisvos formos sutikimas, patvirtinantis teikti sutartyje nurodytas paslaugas ir tiekėjo ar subteikėjo patvirtinimas, kad laimėjęs konkursą, įdarbins šį specialistą**, skaitmeninės kopijos.

***Pastaba.*** ***Kvazisubteikėjai turi būti išviešinti teikiant pasiūlymą, nes po pasiūlymo pateikimo termino pabaigos pasitelkti (nurodyti) naujų kvazisubteikėjų tam, kad atitiktų kvalifikacijos reikalavimus, negalės, t. y., po pasiūlymo pateikimo tiekėjas neturi teisės nurodyti naujų kvazisubteikėjų, nes tokie veiksmai, laikomi pasiūlymo keitimu, prieštarauja VPĮ 55 str. 9 d. nuostatoms ir todėl toks tiekėjo pasiūlymas yra atmetamas, kaip nurodyta 6.16.3 punkte.***

1.7. Tiekėjas gali pateikti tik vieną pasiūlymą, negalima pateikti pasiūlymų teikti dalį paslaugų, negalima pateikti alternatyvių pasiūlymų;

1.8. Tiekėjas turi prisiimti visas išlaidas, susijusias su pirkimo pasiūlymo parengimu ir įteikimu.

1.9. Tiekėjas gali sudaryti sutartis su trečiaisiais asmenimis, už kuriuos atsakomybė tenka tiekėjui.

1.10. Tiekėjas savo pasiūlyme turi nurodyti, kokius subteikėjus, kokioms paslaugoms teikti ir kokiai Sutarties daliai jis ketina pasitelkti.

**Subteikėjas** – tretysis asmuo, tiekėjo pasiūlyme įvardintas kaip subteikėjas, paskirtas tiekėjo suteikti dalį paslaugų sutartyje nustatyta tvarka ir veikia aktyviai, t. y., teikia ar vykdo dalį paslaugų.

1.11. Jei tiekėjas pirkimo procedūrų metu nuslėpė informaciją ar pateikė melagingą informaciją apie atitiktį reikalavimams, jo pasiūlymas atmetamas, ir informacija apie tokį tiekėją skelbiama CVP IS.

**2. Tiekėjų pašalinimo pagrindai, kvalifikacijos reikalavimai, EBVPD ir jame pateikiamos informacijos patvirtinimo priemonės.**

2.1. Perkančioji organizacija tiekėją pašalina iš Konkurso procedūros bet kuriame Konkurso procedūros etape, jeigu paaiškėja, kad dėl savo veiksmų ar neveikimo prieš Konkurso procedūrą ar jos metu jis atitinka bent vieną iš pirkimo dokumentų 2.5.1 punkto lentelėje nustatytų tiekėjo pašalinimo pagrindų ar neatitinka bent vieno iš pirkimo dokumentų 2.5.2 punkto lentelėje nustatytų kvalifikacijos reikalavimų.

2.2. Perkančioji organizacija reikalauja, kad tiekėjas, teikdamas pasiūlymą, pateiktų EBVPD, kaip nurodyta 1.6.2 punkte – aktualią deklaraciją, pakeičiančią kompetentingų institucijų išduodamus dokumentus ir preliminariai patvirtinančią, kad tiekėjas ir subjektai, kurių pajėgumais jis remiasi pagal VPĮ 49 straipsnį, atitinka pirkimo dokumentuose nustatytus reikalavimus.

2.3. Tiekėjai gali pakartotinai naudoti Europos bendrąjį viešųjų pirkimų dokumentą, kurį jie naudojo ankstesnėje pirkimo procedūroje, jeigu jie patvirtina, kad šiame dokumente esanti informacija yra teisinga.

2.4. Perkančioji organizacija bet kuriuo Konkurso procedūros metu gali paprašyti dalyvių pateikti visus ar dalį dokumentų, patvirtinančių jų pašalinimo pagrindų nebuvimą ar kvalifikacijos reikalavimų atitikimą, jeigu tai būtina siekiant užtikrinti tinkamą Konkurso procedūros atlikimą.

**2.5. Tiekėjo pašalinimo pagrindų nebuvimo reikalavimai, Tiekėjo kvalifikacijos vertinimo kriterijai ir atitiktį kvalifikaciniams reikalavimams patvirtinančių dokumentų sąrašas:**

**2.5.1.** Tikrindama, ar nėra EBVPD nurodytų tiekėjo pašalinimo pagrindų, perkančioji organizacija reikalauja šių patvirtinančių dokumentų:

|  |  |
| --- | --- |
| **Tiekėjo pašalinimo pagrindų nebuvimo ar kvalifikacijos reikalavimų****pavadinimas** | **Dokumentai, kuriuos tiekėjas turi pateikti, siekiant įrodyti jo pašalinimo pagrindų nebuvimą ar atitiktį kvalifikacijos reikalavimams** |
| **2.5.1. Pašalinimo pagrindų nebuvimas**  | **Dokumentai, kuriuos tiekėjas turi pateikti, siekiant įrodyti jo pašalinimo pagrindų nebuvimą** |
| **2.5.1.1.** Tiekėjas ir jo atsakingas asmuo neturi teistumo už šias nusikalstamas veikas:1) dalyvavimą nusikalstamame susivienijime, jo organizavimą ar vadovavimą jam;2) kyšininkavimą, prekybą poveikiu, papirkimą;3) sukčiavimą, turto pasisavinimą, turto iššvaistymą, apgaulingą pareiškimą apie juridinio asmens veiklą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą apskaitos tvarkymą ar piktnaudžiavimą, kai šiomis nusikalstamomis veikomis kėsinamasi į Europos Sąjungos finansinius interesus, kaip apibrėžta Konvencijos dėl Europos Bendrijų finansinių interesų apsaugos 1 straipsnyje;4) nusikalstamą bankrotą;5) teroristinį ir su teroristine veikla susijusį nusikaltimą;6) nusikalstamu būdu gauto turto legalizavimą;7) prekybą žmonėmis, vaiko pirkimą arba pardavimą;8) kitos valstybės tiekėjo atliktą nusikaltimą, apibrėžtą Direktyvos 2014/24/ES 57 straipsnio 1 dalyje išvardytus Europos Sąjungos teisės aktus įgyvendinančiuose kitų valstybių teisės aktuose. Laikoma, kad tiekėjas arba jo atsakingas asmuo nuteisti už aukščiau nurodytas nusikalstamas veikas, kai dėl: 1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą; 2)  tiekėjo, kuris yra juridinis asmuo, kita organizacija ar jos padalinys, vadovo, kito valdymo ar priežiūros organo nario ar kito asmens, turinčio (turinčių) teisę atstovauti tiekėjui ar jį kontroliuoti, jo vardu priimti sprendimą, sudaryti sandorį, ar buhalterio (buhalterių) ar kito (kitų) asmens (asmenų), turinčio (turinčių) teisę surašyti ir pasirašyti tiekėjo apskaitos dokumentus, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą; 3) tiekėjo, kuris yra juridinis asmuo, kita organizacija ar jos padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus.. | **Pateikiama:** **1.** **Išrašai** iš teismų sprendimų, jei tokie yra, ar **Informatikos ir ryšių departamento prie LR Vidaus reikalų ministerijos išduota pažyma** ar **Valstybės įmonės Registrų centro** Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, ar jiems tolygus šalies, kurioje registruotas Tiekėjas, ar šalies, iš kurios jis atvyko, kompetentingos teismo ar viešojo administravimo institucijos išduotas dokumentas, liudijantis, kad nėra nurodytų pažeidimų. Nurodytas dokumentas turi būti išduotas ne anksčiau kaip 90 dienų iki tos dienos, kai galimas laimėtojas turės pateikti dokumentus.Jeigu tiekėjas negali pateikti šiame punkte nurodytų dokumentų, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų šiame punkte keliamų klausimų, jie gali būti pakeisti:1) priesaikos deklaracija;2) oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.**2. Deklaracija dėl tiekėjo atsakingų asmenų** (pildoma pagal 6 priedą)Pateikiama dokumento kopija.**Pastaba.** *Jei deklaracijoje**nurodysite atsakingus fizinius asmenis, prašome pateikti dokumentus (neteistumo pažymas), patvirtinančius deklaracijoje nurodytų atsakingų asmenų pašalinimo pagrindų nebuvimą, kaip nurodyta Pirkimo dokumentų 2.5.1.1 punkte.* |
| **2.5.1.2.** Tiekėjas yra įvykdęs įsipareigojimus, susijusius su mokesčių, įskaitant socialinio draudimo įmokas, mokėjimu pagal šalies, kurioje jis registruotas, ar šalies, kurioje yra perkančioji organizacija, reikalavimus ir tiekėjas už tai nėra nuteistas, kaip apibrėžta VPĮ 46 straipsnio 2 dalies 1 ir 3 punktuose, ir nėra kitų įrodymų apie šių įsipareigojimų nevykdymą. Tiekėjas laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu, jeigu:1) tiekėjas yra įsipareigojęs sumokėti mokesčius, įskaitant socialinio draudimo įmokas ir dėl to laikomas jau įvykdžiusiu šioje dalyje nurodytus įsipareigojimus;2) įsiskolinimo suma neviršija 50 Eur (penkiasdešimt eurų);3) tiekėjas apie tikslią jo įsiskolinimo sumą informuotas tokiu metu, kad iki pasiūlymų pateikimo termino pabaigos nespėjo sumokėti mokesčių, įskaitant socialinio draudimo įmokas, sudaryti mokestinės paskolos sutarties ar kito panašaus pobūdžio įpareigojančio susitarimo dėl jų sumokėjimo ar imtis kitų priemonių, kad atitiktų šio reikalavimo 1 punkto nuostatas. Tiekėjas šiuo pagrindu nepašalinamas iš pirkimo procedūros, jeigu, perkančiajai organizacijai reikalaujant pateikti aktualius dokumentus pagal VPĮ 50 straipsnio 6 dalį, jis įrodo, kad jau yra laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu. | **Pateikiama:****1) Dėl įsipareigojimų, susijusių su mokesčiais:** išrašai iš teismų sprendimų, jei tokie yra, arba Valstybinės mokesčių inspekcijos prie LR Finansų ministerijos teritorinės valstybinės mokesčių inspekcijos pažyma arba Valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, ar atitinkamos užsienio šalies institucijos išduotas dokumentas (originalas arba tiekėjo patvirtinta kopija) apie atsiskaitymą su valstybės biudžetu, išduotas ne anksčiau kaip 90 dienų iki tos dienos, kai galimas laimėtojas turės pateikti dokumentus;**2) Dėl įsipareigojimų, susijusių su socialinio draudimo įmokomis:** Jeigu tiekėjas yra fizinis asmuo, registruotas Lietuvos Respublikoje, pateikiami išrašai iš teismų sprendimų, jei tokie yra, Valstybinio socialinio draudimo fondo valdybos teritorinių skyrių ir kitų Valstybinio socialinio draudimo fondo įstaigų, susijusių su Valstybinio socialinio draudimo fondo administravimu, išduota pažyma arba Valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, išduotas ne anksčiau kaip 90 dienų iki tos dienos, kai galimas laimėtojas turės pateikti dokumentus, patvirtinantis jungtinius kompetentingų institucijų tvarkomus duomenis.Jeigu tiekėjas yra juridinis asmuo, registruotas Lietuvos Respublikoje, dokumentų dėl įsipareigojimų, susijusių su socialinio draudimo įmokomis, pateikti nereikalaujama. Šiuos duomenis perkančioji organizacija tikrina pati ne anksčiau kaip 90 dienų iki tos dienos, kai galimas laimėtojas turės pateikti dokumentus;Kitos valstybės tiekėjas, kuris yra fizinis arba juridinis asmuo, pateikia šalies, kurioje jis yra registruotas, kompetentingos valstybės institucijos išduotą pažymą. Nurodytas dokumentas turi būti išduotas ne anksčiau kaip 90 dienų iki tos dienos, kai galimas laimėtojas turės pateikti dokumentus. Jeigu tiekėjas negali pateikti 2.5.1.2 punkto 1) ir/ar 2) papunkčiuose nurodytų dokumentų, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų šiuose punktuose keliamų klausimų, jie gali būti pakeisti:1) priesaikos deklaracija;2) oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.Pateikiama dokumento kopija. |
| **2.5.1.3.** Tiekėjas atitinka minimalius patikimo mokesčių mokėtojo kriterijus, nustatytus Lietuvos Respublikos mokesčių administravimo įstatymo 401 straipsnio 1 dalyje, vadovaujantis VPĮ 46 straipsnio 4 dalies 8 punktu:1. Per trejus metus iki vertinimo nebuvo skirta bauda už pajamų neįtraukimą į apskaitą ir pan. nusižengimus ir dėl bent vieno iš padarytų šių pažeidimų nebuvo apskaičiuota daugiau kaip 15 000 Eur mokesčių.2. Per trejus metus iki vertinimo nebuvo baustas už nelegalų darbą.3. Įmonė ar jos vadovas nebuvo nuteistas už sukčiavimą, neteisėtą praturtėjimą ir pan.4. Per metus iki vertinimo nebuvo paskirta 1 500 Eur ar didesnė bauda už tam tikrus administracinius nusižengimus ir nebuvo paskirta bauda už pakartotinai padarytą nusižengimą. | Tiekėjas užpildo EBVPD, šią informaciją nurodydamas jo III dalyje „Pašalinimo pagrindai“ D skirsnyje. Jeigu tiekėjas yra juridinis asmuo, registruotas Lietuvos Respublikoje, dokumentųdėl atitinkimo minimaliems patikimo mokesčių mokėtojo kriterijams, pateikti nereikalaujama. Šiuos duomenis perkančioji organizacija tikrina pati, ne anksčiau kaip 90 dienų iki tos dienos, kai galimas laimėtojas turės pateikti dokumentus.Jeigu tiekėjas yra fizinis asmuo, registruotas Lietuvos Respublikoje, **pateikiamas laisvos formos dokumentas, kuriame turi būti nurodytas mokesčių mokėtojo identifikacinis numeris ar PVM mokėtojo kodas ar individualios veiklos pažymos numeris.** Duomenis perkančioji organizacija tikrina pati, ne anksčiau kaip 90 dienų iki tos dienos, kai galimas laimėtojas turės pateikti dokumentus.Kitos valstybės tiekėjas, kuris yra fizinis arba juridinis asmuo, pateikia šalies, kurioje jis yra registruotas, kompetentingos valstybės institucijos išduotą pažymą. Nurodytas dokumentas turi būti išduotas ne anksčiau kaip 90 dienų iki tos dienos, kai galimas laimėtojas turės pateikti dokumentus. Jeigu tiekėjas negali pateikti nurodytų dokumentų, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų šiuose punktuose keliamų klausimų, jie gali būti pakeisti:1) priesaikos deklaracija;2) oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.Pateikiama skaitmeninė dokumento kopija. |
| **2.5.1.4.** **Pateikiamas EBVPD, papildomi dokumentai nereikalaujami.** Teikėjas nėra *(VPĮ 46 straipsnio 4 dalis)*:1) su kitais tiekėjais sudaręs susitarimų, kuriais siekiama iškreipti konkurenciją atliekamame pirkime, ir perkančioji organizacija dėl to neturi įtikinamų duomenų;2) pirkimo metu patekęs į interesų konflikto situaciją, kaip apibrėžta VPĮ 21 straipsnyje, ar jei atitinkamą padėtį galima ištaisyti. Laikoma, kad atitinkamą padėtį dėl interesų konflikto galima ištaisyti, jeigu į interesų konfliktą patekę asmenys nenulėmė Komisijos ar perkančiosios organizacijos sprendimų ir šių sprendimų pakeitimas neprieštarautų VPĮ nuostatoms;3) pažeidęs konkurencijos, kaip nustatyta VPĮ 27 straipsnio 3 ir 4 dalyse, ar jei atitinkamą padėtį galima ištaisyti;4) pirkimo procedūrų metu nuslėpęs informacijos ar pateikęs melagingos informacijos apie atitiktį VPĮ 46 ir 47 straipsniuose nustatytiems reikalavimams, ir perkančioji organizacija negali priešingai įrodyti bet kokiomis teisėtomis priemonėmis, arba nėra aplinkybių kai tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal VPĮ 50 straipsnį. Šiuo pagrindu tiekėjas taip pat šalinamas iš pirkimo procedūros, kai ankstesnių procedūrų metu nuslėpė informaciją ar pateikė šiame punkte nurodytą melagingą informaciją arba tiekėjas dėl pateiktos melagingos informacijos negalėjo pateikti patvirtinančių dokumentų, reikalaujamų pagal VPĮ 50 straipsnį, dėl ko per pastaruosius vienus metus buvo pašalintas iš pirkimo procedūrų arba per pastaruosius vienus metus buvo priimtas ir įsiteisėjęs teismo sprendimas. Šiuo pagrindu tiekėjas taip pat pašalinamas iš pirkimo procedūros, kai vadovaujantis kitų valstybių teisės aktais ankstesnių procedūrų metu jis nuslėpė informaciją ar pateikė melagingą informaciją arba dėl melagingos informacijos pateikimo negalėjo pateikti patvirtinančių dokumentų, dėl ko per pastaruosius vienus metus buvo pašalintas iš pirkimo procedūrų arba per pastaruosius vienus metus buvo priimtas ir įsiteisėjęs teismo sprendimas ar taikomos kitos panašios sankcijos;5) pirkimo metu ėmęsis neteisėtų veiksmų, siekdamas daryti įtaką perkančiosios organizacijos sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikęs klaidinančią informaciją, kuri gali daryti esminę įtaką perkančiosios organizacijos sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir perkančioji organizacija gali tai įrodyti bet kokiomis teisėtomis priemonėmis;6) neįvykdęs pirkimo sutarties, pirkimo sutarties su perkančiuoju subjektu ar koncesijos sutarties ar netinkamai ją įvykdęs ir tai buvo esminis pirkimo sutarties pažeidimas, kaip nustatyta Civiliniame kodekse (toliau – esminis pirkimo sutarties pažeidimas), dėl kurio per pastaruosius 3 metus buvo nutraukta pirkimo sutartis arba per pastaruosius 3 metus buvo priimtas ir įsiteisėjęs teismo sprendimas, kuriuo tenkinamas perkančiosios organizacijos, perkančiojo subjekto ar suteikiančiosios institucijos reikalavimas atlyginti nuostolius, patirtus dėl to, kad tiekėjas pirkimo sutartyje nustatytą esminę pirkimo sutarties sąlygą vykdė su dideliais arba nuolatiniais trūkumais. Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, per pastaruosius 3 metus nustatyta, kad jis, vykdydamas ankstesnę pirkimo sutartį, ankstesnę pirkimo sutartį su perkančiuoju subjektu arba ankstesnę koncesijos sutartį, pirkimo sutartyje nustatytą esminį reikalavimą vykdė su dideliais arba nuolatiniais trūkumais ir dėl to ta ankstesnė pirkimo sutartis buvo nutraukta anksčiau, negu toje pirkimo sutartyje nustatytas jos galiojimo terminas, buvo pareikalauta atlyginti žalą ar taikomos kitos panašios sankcijos. Perkančioji organizacija iš pirkimo procedūros pašalina tiekėją ir tuo atveju, kai ji turi įtikinamų duomenų, kad tiekėjas yra įsteigtas, siekiant išvengti šio pašalinimo pagrindo taikymo;7) padaręs profesinio pažeidimo, kai už finansinės atskaitomybės ir audito teisės aktų pažeidimus tiekėjui ar jo vadovui paskirta administracinė nuobauda ar ekonominė sankcija, nustatytos Lietuvos Respublikos įstatymuose ar kitų valstybių teisės aktuose, ir nuo sprendimo, kuriuo buvo paskirta ši sankcija, įsiteisėjimo dienos arba nuo dienos, kai asmuo įvykdė administracinį nurodymą, praėjo mažiau kaip vieni metai.**– *Tiekėjas (VPĮ 46 straipsnio 6 dalies 3 punktas) nėra padaręs rimto profesinio pažeidimo ir dėl to nekyla abejonių, kad jis sąžiningai vykdys sudarytą pirkimo sutartį, jei nėra nei vieno iš šių nurodytų pažeidimų:***a) profesinės etikos pažeidimo, kai nuo tiekėjo pripažinimo nesilaikančiu profesinės etikos normų momento praėjo mažiau kaip vieni metai;b) konkurencijos, darbuotojų saugos ir sveikatos, informacijos apsaugos, intelektinės nuosavybės apsaugos pažeidimo, už kurį tiekėjui ar jo vadovui yra paskirta administracinė nuobauda ar ekonominė sankcija, nustatytos Lietuvos Respublikos ar kitų valstybių įstatymuose, kai nuo sprendimo, kuriuo buvo paskirta ši sankcija, arba nuo dienos, kai asmuo įvykdė administracinį nurodymą, įsiteisėjimo dienos praėjo mažiau kaip vieni metai;c) draudimo sudaryti draudžiamus susitarimus, įtvirtinto Lietuvos Respublikos konkurencijos įstatyme ar panašaus pobūdžio kitos valstybės teisės akte, pažeidimo, kai nuo sprendimo paskirti Konkurencijos įstatyme ar kitos valstybės teisės akte nustatytą ekonominę sankciją įsiteisėjimo dienos praėjo mažiau kaip 3 metai;d) tiekėjas, kuris yra fizinis asmuo, arba tiekėjo, kuris yra juridinis asmuo, kita organizacija ar jos padalinys, vadovas, kitas valdymo ar priežiūros organo narys ar kitas asmuo, turintis (turintys) teisę atstovauti tiekėjui ar jį kontroliuoti, jo vardu priimti sprendimą, sudaryti sandorį, arba dalyvis, turintis balsų daugumą juridinio asmens dalyvių susirinkime, yra pripažintas kaltu dėl tyčinio bankroto, kaip jis apibrėžtas Lietuvos Respublikos įmonių bankroto įstatyme ar panašaus pobūdžio kitų valstybių teisės aktuose, kai nuo teismo sprendimo įsiteisėjimo dienos praėjo mažiau kaip 3 metai. |

**2.5.2.** **Tiekėjo kvalifikacijos vertinimo kriterijai ir atitiktį kvalifikaciniams reikalavimams patvirtinančių dokumentų sąrašas:**

|  |  |
| --- | --- |
|  **Kvalifikacijos reikalavimai**  | **Kvalifikacijos reikalavimų atitikimą įrodantys dokumentai** |
| **2.5.2.1.** Tiekėjas per pastaruosius 3 metus iki pasiūlymo pateikimo dienos arba per laiką nuo tiekėjo įregistravimo dienos (jeigu tiekėjas vykdė veiklą mažiau nei 3 metus) turi būtiįvykdęs/vykdyti bent 1 (vieną) ar daugiau sutarčių, kurių objektas –pastatų statybos darbų techninės priežiūros paslaugos, kurių bendra vertė yra ne mažesnė kaip 50 000 Eur be PVM. **Pastaba:***Jei tiekėjas teikia informaciją apie vykdomas sutartis, laikoma, kad jo patirtis atitinka keliamą reikalavimą, jei vykdomų sutarčių įvykdyta dalis per paskutinius 3 metus arba per laiką nuo tiekėjo įregistravimo dienos (jei tiekėjas vykdo veiklą mažiau nei 3 metus) yra ne mažesnė nei reikalaujama 2.5.2.1 punkte.* | 1) Per pastaruosius 3 metus iki pasiūlymo pateikimo dienos arba per laiką nuo tiekėjo įregistravimo dienos (jeigu tiekėjas vykdė veiklą mažiau nei 3 metus) įvykdytų/vykdomų sutarčių, susijusių su pastatų statybos darbų techninės priežiūros paslaugų teikimu, sąrašas (elektronine forma) (**pirkimo dokumentų 8 priedas**). Sąraše nurodomas suteiktų paslaugų apibūdinimas (įvardinant sutarties objektą, pobūdį, statinių grupę ir kt.), įvykdytos sutarties vertė, jos vykdymo pradžios ir pabaigos datos (metai, mėnuo, diena), užsakovo identifikavimo duomenys, jame turi būti nurodyta bent viena atitinkama sutartis. 2) Įrodymui apie tinkamą paslaugų teikimą pateikti 2.5.2.1 punkte nurodytų sutarčių užsakovų atsiliepimus (pažymas) apie tai, kad paslaugos buvo suteiktos ar teikiamos tinkamai. Atsiliepimuose turi būti nurodyti įvykdytos ar vykdomos sutarties (sutarties dalies) pavadinimas, jos apibūdinimas, statinių grupė, objektas/pobūdis, įvykdytos sutarties (jos dalies) vertė, sutarties vykdymo pradžios ir pabaigos datos (metai, mėnuo, diena), be to, ar paslaugos buvo suteiktos tinkamai. Įrodymui taip pat bus priimti ir užsakovo pasirašyti ir antspaudu (jei jis yra) patvirtinti paslaugų priėmimo-perdavimo aktai, jei juose bus visa reikalaujama informacija. ***Užsakovų atsiliepimuose pateikta informacija turi sutapti su pirkimo dokumentų 8 prieduose pateikta informacija.***Pateikiamos skaitmeninės dokumentų kopijos |
| **2.5.2.2.** Tiekėjo vadovaujančių specialistų ir asmenų, atsakingų už sutarties vykdymą, kvalifikacija.Tiekėjas privalo paskirti specialistus, kurie atitinka kvalifikacijos reikalavimus:**2.5.2.2.1.** **ne mažiau kaip 1 (vieną)** **ypatingo statinio statybos techninės priežiūros vadovą,** statinių grupė: negyvenamieji pastatai, ir per pastaruosius 3 metus iki pasiūlymo pateikimo dienos turinčius ypatingo statinio statybos techninės priežiūros vadovo darbo patirtį bent 1 (viename) objekte, kuriame buvo statomi ir/ar rekonstruojami ir/ar remontuojami negyvenamųjų pastatų paskirties statiniai, ir kurio kiekvieno vertė (faktinė vertinamo laikotarpio atliktų statybos darbų kaina) ne mažesnė kaip 500 000 Eur be PVM.**2.5.2.2.2. ne mažiau kaip 1 (vieną)** **ypatingo statinio statybos techninės priežiūros vadovą,** statinių grupė: negyvenamieji pastatai; taip pat minėti statiniai, esantys kultūros paveldo objekto teritorijoje, jo apsaugos zonoje, kultūros paveldo vietovėje; ir per pastaruosius 3 metus iki pasiūlymo pateikimo dienos turintį ypatingo statinio statybos techninės priežiūros vadovo darbo patirtį bent 1 (viename) objekte, kuriame buvo statomi ir/ar rekonstruojami ir/ar remontuojami negyvenamųjų pastatų paskirties statiniai, ir kurio kiekvieno vertė (faktinė vertinamo laikotarpio atliktų statybos darbų kaina) ne mažesnė kaip 500 000 Eur be PVM.**2.5.2.2.3. ne mažiau kaip 1 (vieną) ypatingo statinio specialiųjų statybos darbų techninės priežiūros vadovą,** statinių grupė: negyvenamieji pastatai; taip pat minėti statiniai, esantys kultūros paveldo objekto teritorijoje, jo apsaugos zonoje, kultūros paveldo vietovėje. Darbo sritys: statinio vandentiekio ir nuotekų šalinimo inžinerinių sistemų įrengimas; **2.5.2.2.4. ne mažiau kaip 1 (vieną) ypatingo statinio specialiųjų statybos darbų techninės priežiūros vadovą**, statinių grupė: negyvenamieji pastatai, taip pat minėti statiniai, esantys kultūros paveldo objekto teritorijoje, jo apsaugos zonoje, kultūros paveldo vietovėje. Darbo sritis: statinio šildymo, vėdinimo, oro kondicionavimo inžinerinių sistemų įrengimas;**2.5.2.2.5.** **ne mažiau kaip 1 (vieną) ypatingo statinio specialiųjų statybos darbų techninės priežiūros vadovą,** statinių grupė: negyvenamieji pastatai; taip pat minėti statiniai, esantys kultūros paveldo objekto teritorijoje, jo apsaugos zonoje, kultūros paveldo vietovėje. Darbo sritys: statinio elektros inžinerinių sistemų įrengimas; procesų valdymo ir automatizavimo sistemų įrengimas;**2.5.2.2.6.** **ne mažiau kaip 1 (vieną) ypatingo statinio specialiųjų statybos darbų techninės priežiūros vadovą,** statinių grupės: negyvenamieji pastatai; taip pat minėti statiniai, esantys kultūros paveldo objekto teritorijoje, jo apsaugos zonoje, kultūros paveldo vietovėje. Darbo sritys: nuotolinio ryšio (telekomunikacijų) inžinerinių sistemų įrengimas; statinio apsauginės signalizacijos, gaisrinės saugos (signalizacijos) inžinerinių sistemų įrengimas;**2.5.2.2.7. ne mažiau kaip 1 (vieną) nekilnojamojo kultūros paveldo apsaugos specialistą:** veiklos rūšys – tvarkybos darbų projektų vykdymo priežiūra ir vadovavimas tvarkybos darbų projektų vykdymo priežiūrai; specializacija – tvarkybos darbų techninė priežiūra.***Pastabos:*** *1) Tiekėjas privalo paskirti reikiamą skaičių specialistų, kad užtikrintų tinkamą sutarties vykdymą.**2) Tiekėjas gali siūlyti vieną specialistą kelioms pozicijoms, jei jis atitinka visus toms pozicijoms keliamus reikalavimus;**3) Tiekėjas dėl 2.5.2.2.5 ir 2.5.2.2.6 pozicijose nurodytų specialistų gali siūlyti po 2 specialistus, jei jų atestate nurodyta tik viena iš reikalaujamų darbo sričių, t. y., šioms pozicijoms gali būti siūlomi tokie 2 specialistai, kurių kiekvieno atestate nurodyta statinių grupė – negyvenamieji pastatai, taip pat minėti statiniai, esantys kultūros paveldo objekto teritorijoje, jo apsaugos zonoje, kultūros paveldo vietovėje ir viena iš 2.5.2.2.5, 2.5.2.2.6 pozicijose raikalaujamų darbo sričių.*  | Pateikiama:**1)** Vadovaujančių specialistų ir asmenų atsakingų už sutarties vykdymą sąrašas (**parengtas pagal pirkimo dokumentų 5 priedą)** „*Tiekėjo vadovaujančių specialistų ir asmenų, atsakingų už sutarties vykdymą sąrašas“*), pateiktas elektroninėje formoje, nurodant pavardes, profesinę kvalifikaciją, patirtį, dabartinę darbovietę.**2) dėl 2.5.2.2.1-2.5.2.2.6 punktuose nurodytų specialistų:** – Lietuvos Respublikos Aplinkos ministerijos ar VĮ Statybos produkcijos sertifikavimo centro ar LR Architektų rūmų išduotus ypatingojo statinio statybos techninės priežiūros vadovo/ ypatingojo statinio specialiųjų statybos darbų techninės priežiūros vadovo kvalifikacijos atestatus, ar atitinkamas užsienio šalies institucijos išduotas dokumentas. **3) Dėl 2.5.2.2.1-2.5.2.2.2 punktuose nurodytų specialistų**: – kiekvieno specialisto atskirai užpildytas 7 pirkimo dokumentų priedas „Tiekėjo vadovaujančio specialisto objektų sąrašas“. Sąraše nurodomas suteiktų/teikiamų paslaugų apibūdinimas (įvardinant sutarties objektą, pobūdį, statinių grupę ir kt.), faktinė vertinamo laikotarpio atliktų statybos darbų kaina nurodytame objekte, sutarties vykdymo pradžios ir pabaigos datos (metai, mėnuo, diena), užsakovo identifikavimo duomenys, jame turi būti nurodyta bent viena atitinkama sutartis.– Įrodymui apie tinkamą paslaugų teikimą pateikti Sąraše nurodytų sutarčių užsakovų atsiliepimus (pažymas) apie tai, kad paslaugos buvo suteiktos ar teikiamos tinkamai. Atsiliepimuose turi būti nurodyti įvykdytos ar vykdomos sutarties (sutarties dalies) pavadinimas, jos apibūdinimas, objektas/pobūdis, faktinė vertinamo laikotarpio atliktų statybos darbų kaina nurodytame objekte, sutarties vykdymo pradžios ir pabaigos datos (metai, mėnuo, diena), be to, ar paslaugos buvo suteiktos tinkamai. Įrodymui taip pat bus priimti ir užsakovo pasirašyti ir antspaudu (jei jis yra) patvirtinti paslaugų priėmimo-perdavimo aktai, jei juose bus visa reikalaujama informacija (priimtinos ir formos F2 ir F3, jei jose bus nurodyta visa reikalaujama informacija ir jei teikėjas kartu pateiks išsamius darbų verčių skaičiavimus).**4)** **dėl 2.5.2.2.7 punkte nurodyto specialisto** –Kultūros ministerijos išduoto Nekilnojamojo kultūros paveldo apsaugos specialisto kvalifikacijos atestato kopija).**5)** **specialisto – kvazisubteikėjo sutikimas** atlikti sutartyje nurodytus darbus/paslaugas, **jei jis dirba kitoje įmonėje** (ne rangovo ar jo subrangovo įmonėje) ir **rangovo ar subrangovo patvirtinimas,** kad laimėjęs konkursą, įdarbins šį kvazisubtiekėją (tik tuo atveju, jei šis specialistas nesiūlomas kaip subrangovas).Užsienio tiekėjas pasiūlymo pateikimo dienai turi turėti teisę verstis šiame punkte nurodyta veikla savo kilmės šalyje (atestatai ir kt. dokumentai) ir pateikti kilmės šalyje išduoto šio dokumento kopiją ir prašymo išduoti teisės pripažinimo dokumentą kopiją (dėl teisės pripažinimo pažymos išdavimo užsienio tiekėjas turi kreiptis iki pasiūlymo pateikimo dienos). Teisės pripažinimo dokumentas turi būti išduotas iki sutarties pasirašymo (PO pasitikrins LT registruose).Pateikiamos atitinkamų dokumentų skaitmeninės kopijos\* |

**2.5.3. PASTABOS:**

|  |  |  |
| --- | --- | --- |
| 1. | **Jeigu pirkimo procedūroje dalyvauja jungtinės veiklos sutarties pagrindu ūkio subjektų grupė** | Pašalinimo pagrindų nebuvimo reikalavimams privalo atitikti kiekviena jungtinės veiklos sutarties šalis ir pateikti 2.5.1.4 punkte nurodytą EBVPD bei 2.5.1.1 – 2.5.1.3 punktuose nurodytus Pašalinimo pagrindų nebuvimą įrodančius dokumentus. Kvalifikacijos reikalavimų 2.5.2.1 ir 2.5.2.2 punktų reikalavimus turi atitikti ir pateikti nurodytus dokumentus bent vienas ūkio subjekto narys arba visi ūkio subjektų grupės nariai kartu. Dokumentai pateikiami elektroninėje formoje – tiesiogiai suformuoti elektroninėmis priemonėmis (EBVPD) ar skaitmeninės originalų kopijos.\* |
| 2. | **Tiekėjas turi teisę pasitelkti trečiuosius asmenis (subteikėjus)** savo įsipareigojimams vykdyti. Tretieji asmenys privalo atitikti Pašalinimo pagrindų nebuvimo reikalavimus, jei tiekėjas remiasi jų pajėgumais ir kvalifikacijos reikalavimus, jei teiks paslaugas. | Pateikiama:1) 2.5.1.4 punkte nurodytas subteikėjo, jei jo pajėgumais teikėjas remiasi, EBVPD;2) 2.5.1.1 ir 2.5.1.3 punkte nurodyti Pašalinimo pagrindų nebuvimą įrodantys subteikėjo dokumentai. 3) 2.5.2.1 ir 2.5.2.2 punktuose nurodyti dokumentai.4) ketinamo pasitelkti subteikėjo (subrangovo) pasirašyta laisvos formos deklaracija ar kitas dokumentas, patvirtinantis sutikimą dalyvauti šiame viešajame pirkime ir atlikti jam pavestas paslaugas konkrečiai jas įvardijant. Dokumentai pateikiami elektroninėje formoje – tiesiogiai suformuoti elektroninėmis priemonėmis (EBVPD) ar skaitmeninės originalų kopijos.\*Galimybė pasitelkti trečiuosius asmenis nekeičia pagrindinio tiekėjo atsakomybės dėl numatomos sudaryti pirkimo sutarties įvykdymo. |

*\** *Perkančioji organizacija pasilieka teisę prašyti tiekėjo pateikti pažymų ar kitų su pasiūlymu teikiamų dokumentų originalus.*

**3. Tiekėjo kvalifikacijos tikrinimas.** Perkančioji organizacija šiame pirkime dalyviams nustato būtinuosius kvalifikacijos reikalavimus pagal VPĮ 47 str.(reikalavimai nurodyti Tiekėjo pašalinimo pagrindų nebuvimo ir kvalifikacijos reikalavimų lentelėje).

**4.** **Kokybės vadybos sistemos ir aplinkos apsaugos vadybos sistemos standartai.** Perkančioji organizacija šiame pirkime dalyviams nenustato kokybės vadybos sistemos standartų, įskaitant ir prieinamumo neįgaliesiems standartus, laikymosi reikalavimų pagal VPĮ 48 str.

**5. Reikalavimai Paslaugų teikimui ir apimtys:**

5.1. Paslaugos turi atitikti Paslaugų techninėje specifikacijoje nurodytus reikalavimus, kurie pateikti Konkurso sąlygų 4 priedo (Preliminariosios sutarties) 2 priede.

5.2. Tiekėjo pasiūlyme nurodyta **bendra** **Paslaugų** **kaina neturi viršyti 454 113,00 Eur su PVM (375 300,00 Eur be PVM).** Tuo atveju, jei pasiūlymo kaina (-os) viršys nurodytą (-as), pasiūlymas bus atmestas, kaip neatitinkantis pirkimo dokumentų reikalavimų. Perkančioji organizacija, vertindama tiekėjų pasiūlymus, atsižvelgs į galutinę jos mokėtiną lėšų sumą, įskaitant perkančiosios organizacijos ir pirkimą laimėjusio tiekėjo įgyjamas mokestines prievoles, susijusias su PVM.

5.3. **Preliminarios** Paslaugų apimtys per 36 mėn. (objektų skaičius priklausys nuo darbams atlikti skirto finansavimo):

|  |  |  |
| --- | --- | --- |
| Numatoma (projektinė) statybos darbų kaina, Eur be PVM | Statyba, rekonstravimas, kapitalinis remontas  | Paprastasis remontas |
| Objektų skaičius | Statybos darbų vertė iš viso, Eur | Objektų skaičius | Statybos darbų vertė iš viso, Eur |
| nuo 500 001 iki 5 000 000 | 16 | 46 500 000 | 6 | 5 400 000 |
| nuo 5 000 001 iki 10 000 000 | 1 | 6 000 000 | 1 | 5 100 000 |
| daugiau kaip 10 000 001 | 1 | 11 000 000 | 1 | 10 500 000 |

Preliminariai, vertinant iki šiol vykdomų sutarčių trukmes, iki 5 mln. Eur vertės objektų darbų trukmė – iki 18 mėn., iki 10 mln. Eur – iki 24 mėn., daugiau nei 10 mln. Eur – iki 36 mėn.

5.4. Kiti reikalavimai nurodyti Preliminariosios sutarties su priedais projekte (4 priedas).

**6. Susipažinimas su pasiūlymais.**

6.1. **Perkančioji organizacija, pirmiausia įvertins EBVPD pateiktą informaciją, paskui tikrins dalyvių pateiktus pasiūlymus.** Perkančiajai organizacijai atlikus EBVPD patikrinimo procedūrą, patikrinus ir įvertinus pasiūlymus ir išrinkus galimą laimėtoją, **tik galimo laimėtojo bus prašomi dokumentai, patvirtinantys pašalinimo pagrindų nebuvimą ir kvalifikacijos reikalavimus patvirtinantys dokumentai.**

6.2. Komisija tikrina, ar su pasiūlymu yra pateiktas EBVPD ir, ar jis užpildytas pagal Konkurso sąlygose pateiktą formą. Jeigu tiekėjas kartu su EBVPD pateikia ir Pašalinimo pagrindų nebuvimą įrodančius dokumentus ir (ar) kvalifikacijos reikalavimų atitiktį patvirtinančius dokumentus, jų šiame procedūrų etape nevertina. Tokiu atveju pateikti dokumentai gali būti vertinami tik po to, kai įvertintas gautas pasiūlymas ir pagal vertinimo rezultatus jis gali būti pripažintas laimėjusiu.

6.3. Jeigu tiekėjas nėra pateikęs EBVPD (arba pateikęs tik vieno subjekto EBVPD, pavyzdžiui, ūkio subjektų grupė pateikė tik vieno partnerio EBVPD), kreipiasi į tiekėją ir prašo šį dokumentą pateikti per protingą terminą.

6.4. Jeigu tiekėjas EBVPD yra pažymėjęs, kad reikalavimo neatitinka (neatitinka kvalifikacijos reikalavimo, egzistuoja pašalinimo pagrindas, kai tiekėjas nėra nurodęs, kad taiko apsivalymo priemones), tokį tiekėją informuoja apie jo pasiūlymo atmetimą ir toliau tiekėjo pasiūlymo nevertina.

6.5. Perkančioji organizacija įvertinusi EBVPD pateiktą informaciją ir, jeigu taikytina, VPĮ 50 str. 4 d. nurodytuose dokumentuose pateiktą informaciją, priima sprendimą dėl kiekvieno pasiūlymą pateikusio dalyvio atitikties reikalavimams ir kiekvienam iš jų ne vėliau kaip per 3 darbo dienas raštu praneša apie šio patikrinimo rezultatus, pagrįsdama priimtus sprendimus. Teisę dalyvauti tolesnėse pirkimo procedūrose turi tik tie dalyviai, kurie atitinka perkančiosios organizacijos keliamus reikalavimus.

6.6. Komisija vertindama pasiūlymus:

6.6.1. nustato, ar pasiūlymas tinkamai pateiktas ir atitinka 1 punktą ,,Pasiūlymų rengimo reikalavimai“;

6.6.2. tikrina, ar pasiūlymas atitinka Konkurso sąlygose nustatytus reikalavimus, ar tiekėjų pasiūlymuose nurodytos prekės, paslaugos ar darbai atitinka techninės specifikacijos reikalavimus, jei reikia, kreipiasi dėl pasiūlymo paaiškinimo ir pan. Jeigu dalyvis pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, privalo nepažeisdamalygiateisiškumo ir skaidrumo principų prašyti kandidatą ar dalyvį šiuos dokumentus ar duomenis patikslinti, papildyti arba paaiškinti per jos nustatytą protingą terminą. Tikslinami, papildomi, paaiškinami ir pateikiami nauji gali būti tik dokumentai ar duomenys dėl tiekėjo pašalinimo pagrindų nebuvimo, atitikties kvalifikacijos reikalavimams, kokybės vadybos sistemos ir aplinkos apsaugos vadybos sistemos standartams, tiekėjo įgaliojimas asmeniui pasirašyti paraišką ar pasiūlymą, jungtinės veiklos sutartis, pasiūlymo galiojimo užtikrinimą patvirtinantis dokumentas (jei reikalaujama) ir dokumentai, nesusiję su pirkimo objektu, jo techninėmis charakteristikomis, sutarties vykdymo sąlygomis ar pasiūlymo kaina. Kiti tiekėjo pasiūlymo dokumentai ar duomenys gali būti tikslinami, pildomi arba aiškinami vadovaujantis VPĮ 55 straipsnio 9 dalimi.

6.6.3. vertina, ar tiekėjų pasiūlytos kainos (įkainiai) nėra per didelės (-i) ir nepriimtinos (-i) (nėra didesnės (-i) nei planuota pirkimo pradžioje ir/ar nurodyta Konkurso sąlygose).

6.6.4. Atlieka pasiūlymų vertinimą pagal Konkurso sąlygose nustatytą ekonomiškai naudingiausio pasiūlymo vertinimo – kainos kriterijų.

6.6.5. gali prašyti dalyvių patikslinti, papildyti arba paaiškinti savo pasiūlymus, tačiau ji negali prašyti, siūlyti arba leisti pakeisti pasiūlymo esmės – pakeisti įkainių arba padaryti kitų pakeitimų, dėl kurių pirkimo dokumentų reikalavimų neatitinkantis pasiūlymas taptų atitinkantis pirkimo dokumentų reikalavimus. Perkančioji organizacija, pasiūlymų vertinimo metu radusi pasiūlyme nurodytos kainos ar sąnaudų apskaičiavimo klaidų, privalo paprašyti dalyvių per jos nurodytą terminą ištaisyti pasiūlyme pastebėtas aritmetines klaidas, nekeičiant susipažinimo su pasiūlymais metu užfiksuotos kainos ar sąnaudų. Taisydamas pasiūlyme nurodytas aritmetines klaidas, dalyvis gali taisyti kainos ar sąnaudų sudedamąsias dalis, tačiau neturi teisės atsisakyti kainos ar sąnaudų sudedamųjų dalių arba papildyti kainą ar sąnaudas naujomis dalimis. Jei dalyvis per perkančiosios organizacijos nurodytą terminą neištaiso aritmetinių klaidų ir (ar) nepaaiškina pasiūlymo, jo pasiūlymas atmetamas kaip neatitinkantis pirkimo dokumentuose nustatytų reikalavimų.

6.6.4. Kai pateiktame pasiūlyme nurodoma neįprastai maža kaina, reikalauja, kad dalyvis pagrįstų pasiūlyme nurodytą prekių, paslaugų, darbų ar jų sudedamųjų dalių kainą arba sąnaudas, jeigu jos atrodo neįprastai mažos. Pasiūlyme nurodyta prekių, paslaugų ar darbų kaina arba sąnaudos visais atvejais turi būti laikomos neįprastai mažomis, jeigu jos yra 30 ir daugiau procentų mažesnės už visų tiekėjų, kurių pasiūlymai neatmesti dėl kitų priežasčiųir kurių pasiūlyta kaina neviršija pirkimui skirtų lėšų, pasiūlytų kainų arba sąnaudų aritmetinį vidurkį. Komisija, siekdama, kad neįprastai maža kaina būtų pagrįsta, kreipiasi į tiekėją CVP IS susirašinėjimo priemonėmis ir prašo pateikti, jos manymu, reikalingas pasiūlymo detales, įskaitant kainos sudedamąsias dalis ir skaičiavimus. Komisija, vertindama kainos pagrindimą, atsižvelgia į:

 1) gamybos proceso, teikiamų paslaugų ar statybos metodo ekonomiškumą;

2) pasirinktus techninius sprendimus arba išskirtinai palankias sąlygas teikti paslaugas;

3) dalyvio siūlomų paslaugų originalumą;

4) VPĮ 17 straipsnio 2 dalies 2 punkto ir 88 straipsnio nuostatas;

5) dalyvio galimybę gauti valstybės pagalbą.

Perkančioji organizacija pasiūlymą, kuriame nurodyta neįprastai maža kaina, atmetabet kuriuo iš šių atvejų:

1) dalyvis nepateikia tinkamų pasiūlytos mažiausios kainos pagrįstumo įrodymų;

2) pasiūlymas neatitinka VPĮ 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų.

6.6.5. reikalaujami patikslinimai turi būti pateikiami tik CVP IS susirašinėjimo priemonėmis. Tiekėjui neatsakius iki paklausime nurodytos datos ir valandos arba pavėlavus pateikti atsakymą ir jį pagrindžiančią informaciją, laikoma, kad tiekėjas atsakymo nepateikė.

6.7. Atlikus EBVPD patikrinimo procedūrą, nustačiusi pasiūlymų eilę, prieš priimdama sprendimą dėl laimėjusio pasiūlymo, perkančioji organizacija reikalauja, kad ekonomiškai naudingiausią pasiūlymą pateikęs tiekėjas pateiktų aktualius dokumentus, patvirtinančius jo pašalinimo pagrindų nebuvimą ir atitiktį kvalifikacijos reikalavimams, nustatydama protingą terminą dokumentams pateikti.

6.8. Tiekėjui nepateikus šių dokumentų per perkančiosios organizacijos nustatytą terminą, Tiekėjas pašalinamas iš pirkimų procedūros, jo pasiūlymas atmetamas ir perkančioji organizacija kreipiasi į kitą tiekėją, kuris gali būti pripažintas laimėtoju. Jei egzistuoja tiekėjo pašalinimo pagrindai, apsivalymą pagrindžiančius dokumentus tiekėjas turi pateikti kartu su teikiamais dokumentais pagal EBVPD. Jei ūkio subjektas, kurio pajėgumais tiekėjas remiasi, neatitinka pašalinimo pagrindų nebuvimo ar kvalifikacijos reikalavimų, tiekėjas turi teisę jį pakeisti kitu, reikalavimus atitinkančiu ūkio subjektu.

6.9. Jeigu Komisija nustato, kad tiekėjo pateikti pašalinimo pagrindų nebuvimo ir kvalifikacijos duomenys yra neišsamūs arba netikslūs, ji privalo CVP IS susirašinėjimo priemonėmis prašyti tiekėjo juos papildyti arba paaiškinti per Komisijos nurodytą terminą.

6.10. Jeigu Komisijos prašymu tiekėjas nepatikslino pateiktų netikslių ir neišsamių duomenų, Komisija pašalina tokį tiekėją iš pirkimų procedūros dėl neatitikimo nustatytiems reikalavimams ir atmeta jo pasiūlymą.

**6.11. Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas perkančiajai organizacijai įsipareigoja, kad pirkimo sutartį vykdys tik tokią teisę turintys asmenys.**

6.12. tiekėjas, neatitinkantis tam tikrų jam keliamų reikalavimų, gali būti nepašalintas iš pirkimo procedūros VPĮ 46 straipsnio 3, 5 ir 8 nustatytais atvejais.

6.13. Jei tiekėjas pirkimo procedūrų metu nuslėpė informaciją ar pateikė melagingą informaciją apie atitiktį reikalavimams, jo pasiūlymas atmetamas, ir informacija apie tokį tiekėją skelbiama CVP IS.

6.14. Perkančioji organizacija gali nevertinti viso tiekėjo pasiūlymo, jeigu patikrinusi jo dalį nustato, kad, vadovaujantis VPĮ reikalavimais, pasiūlymas turi būti atmestas. Šio punkto nuostata netaikoma, jeigu perkančioji organizacija ketina pasinaudoti VPĮ 63 straipsnio 1 dalies 2 punkte nustatyta skelbiamų derybų sąlyga, kai leidžiama pakartotinai nebeskelbti skelbimo apie pirkimą.

6.15. Pasiūlymuose nurodytos kainos bus vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.

**6.16. Pasiūlymas atmetamas, jeigu:**

6.16.1. jei dalyvis pasiūlymą ar jo dalį pateikė ne CVP IS priemonėmis (išskyrus, kai tai numatyta pirkimo dokumentuose), arba pateikė pavėluotai, t. y. pasibaigus nustatytam terminui;

6.16.2. yra pirkimo dokumentų EBVPD ir 2.5.1 punkte nustatyti tiekėjo pašalinimo pagrindai ir (ar) tiekėjas neatitiko kvalifikacijai keliamų reikalavimų, nurodytų 2.5.2 punkte arba perkančiosios organizacijos prašymu nepateikė ar nepatikslino pateiktų netikslių ar neišsamių kvalifikacijos duomenų ir informacijos apie pašalinimo pagrindų nebuvimą;

6.16.3. pasiūlymas neatitinka pirkimo dokumentuose nustatytų reikalavimų (pateikta dokumentacija neatitinka pirkimo dokumentuose nustatytų reikalavimų; neužpildytas / nepateiktas ,,Pasiūlymas“; pasiūlymo kaina (-os) viršija nurodytą (-as) pirkimo dokumentų 5.2 punkte; tiekėjas nepateikė pasiūlymo kainos, teikiant pasiūlymą neišviešino pasitelktų subteikėjų ir/ar kvazisubteikėjų, tiekėjas užšifravo pasiūlymo dokumentą, kuriame nurodytas pasiūlymo įkainis, o kitus pasiūlymo dokumentus pateikė neužšifruotus ir iki pirkimo dokumentuose nurodyto laiko nepateikė (dėl jo paties kaltės) slaptažodžio arba pateikė neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo dokumento, ir kt.);

6.16.4. dalyvis nepateikė tinkamų pasiūlytos mažiausios kainospagrįstumo įrodymų;

6.16.5. dalyvis per perkančiosios organizacijos nurodytą terminą neištaiso pasiūlyme pastebėtų aritmetinių klaidų ir (ar) nepatikslina, nepaaiškina pasiūlymo, kaip nurodyta VPĮ 45 straipsnio 3 ir 55 straipsnio 9 dalyse;

6.16.6. tiekėjas pateikė netikslius, neišsamius pirkimo dokumentuose nuodytus kartu su pasiūlymu teikiamus dokumentus: jungtinės veiklos sutartį, pasiūlymo galiojimo užtikrinimą patvirtinantį dokumentą (jei reikalaujamas) ar jų nepateikė ir perkančiosios organizacijos prašymu per perkančiosios organizacijos nurodytą terminą jų nepatikslino ar nepateikė (jei nebuvo pateikti);

6.16.7. tiekėjas, apie nustatytų reikalavimų atitikimą, yra pateikęs melagingą informaciją, kurią perkančioji organizacija gali įrodyti bet kokiomis teisėtomis priemonėmis;

6.16.8. jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, laikoma, kad tiekėjas pateikė daugiau kaip vieną pasiūlymą, jeigu tą patį pasiūlymą pateikė ir raštu (popierine forma, vokuose), ir naudodamasis CVP IS priemonėmis;

6.17. Pirkimo komisija gali nuspręsti nesudaryti pirkimo sutarties su ekonomiškai naudingiausią pasiūlymą pateikusiu tiekėju, jeigu paaiškėja, kad pasiūlymas neatitinka VPĮ 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų.

6.18. **Perkančioji organizacija ekonomiškai naudingiausią pasiūlymą išrinks pagal kainą. Ekonomiškai naudingiausiu pasiūlymu laikomas mažiausios kainos pasiūlymas.**

**6.19. Perkančioji organizacija, norėdama priimti sprendimą dėl laimėjusio pasiūlymo** pagal pirkimo dokumentuose nustatytus vertinimo kriterijus ir tvarką nedelsdama įvertina pateiktus dalyvių pasiūlymus ir nustato pasiūlymų eilę (išskyrus atvejį, kai pasiūlymą pateikia tik vienas tiekėjas). Pasiūlymų eilė nustatoma ekonominio naudingumo mažėjimo tvarka.

Tais atvejais, kai kelių tiekėjų pasiūlymų ekonominis naudingumas yra vienodas, sudarant pasiūlymų eilę, pirmesnis į šią eilę įrašomas tiekėjas, kurio pasiūlymas CVP IS pateiktas anksčiausiai, o tuo atveju, jeigu perkančioji organizacija reikalauja pasiūlymus teikti CVP IS priemonėmis, tai pirmesnis įrašomas tas pasiūlymas, kuris visas (paskutinė jo dalis) pateiktas anksčiausiai;

6.20. Konkursą laimėjusiais dalyviais laikomi pirmieji 3 (trys) dalyviai pagal nustatytą pasiūlymų eilę, kuriems Perkančioji organizacija siūlo pasirašyti Preliminariąją sutartį. Jei pasiūlymų eilėje yra 3 ar mažiau nei 3 dalyviai, atitinkantys pašalinimo pagrindų nebuvimo ir kvalifikacijos reikalavimus, kurių pasiūlymai nėra nepriimtini, Perkančioji organizacija Preliminariąją sutartį siūlo sudaryti visiems Konkursą laimėjusiems dalyviams, t. y., 1 (vienam), 2 (dviems), 3 (trims) dalyviams. Nepriimtinas viešojo pirkimo pasiūlymas – pasiūlymas, atitinkantis vieną ar kelis šių požymių: 1) jis neatitinka Konkurso sąlygose nustatytų reikalavimų, įskaitant reikalavimus dėl tiekėjo pašalinimo pagrindų ir kvalifikacijos; 2) jame pasiūlyta kaina viršija 5.2 punkte nurodytą kainą; 3) jis gautas pavėluotai; 4) dėl jo perkančioji organizacija turi įrodymų apie neleistino susitarimo ar korupcijos atvejus; 5) jame pasiūlyta tiekėjo nepagrįsta ar netinkamai pagrįsta neįprastai maža kaina.

6.21. Perkančioji organizacija Preliminariąją sutartį siūlys sudaryti tik tiems dalyviams, kurie yra nustatyti laimėjusiais.

6.22. Nustačiusi laimėjusius pasiūlymus, ne vėliau kaip per 5 darbo dienas nuo sprendimo priėmimo informuoja dalyvius apie:

1) priimtą sprendimą nustatyti laimėjusius pasiūlymus, dėl kurių bus sudaroma Preliminarioji sutartis;

2) pateikia VPĮ 58 straipsnio 2 dalyje nurodytos atitinkamos informacijos, kuri dar nebuvo pateikta pirkimo procedūros metu, santrauką;

3) nurodo nustatytą pasiūlymų eilę (jei ji sudaroma);

4) laimėjusius pasiūlymus;

5) tikslų Preliminariosios sutarties sudarymo atidėjimo terminą (jei taikomas).

Perkančioji organizacija taip pat nurodo priežastis, dėl kurių buvo priimtas sprendimas nesudaryti Preliminariosios sutarties, pradėti pirkimą iš naujo**.**

6.23. Perkančioji organizacija, gavusi dalyvio raštu pateiktą prašymą, ne vėliau kaip per 15 dienų nuo jo gavimo dienos išsamiai pateikia šią informaciją:

1) dalyviui, kurio pasiūlymas nebuvo atmestas: laimėjusių pasiūlymų charakteristikas ir santykinius pranašumus, įskaitant kainą, dėl kurių šie pasiūlymai buvo pripažinti geriausiais, taip pat šiuos pasiūlymus pateikusių dalyvių pavadinimus;

2) dalyviui, kurio pasiūlymas buvo atmestas, – pasiūlymo atmetimo priežastis, įskaitant, jeigu taikoma, informaciją apie tai, kad buvo remtasi VPĮ 55 straipsnio 10 dalies nuostatomis, VPĮ 37 straipsnio 6 ir 7 dalyse nurodytais atvejais – taip pat priežastis, dėl kurių priimtas sprendimas dėl nelygiavertiškumo arba sprendimas, kad prekės, paslaugos ar darbai neatitinka nurodyto rezultatų apibūdinimo ar funkcinių reikalavimų.

6.24. Perkančioji organizacija VPĮ 58 straipsnio 1 ir 2 dalyse nurodytais atvejais negali teikti konfidencialios informacijos, atitinkančios VPĮ 20 straipsnio nuostatas.

6.25. Susipažinti su visa su pirkimu susijusia informacija gali tik Komisijos nariai, Komisijos posėdžiuose dalyvaujantys stebėtojai (jeigu kviečiami) ir perkančiosios organizacijos pakviesti ekspertai, Viešųjų pirkimų tarnybos atstovai, perkančiosios organizacijos vadovas, jo įgalioti asmenys, kiti asmenys ir institucijos, turinčios tokią teisę pagal jų veiklą reglamentuojančius Lietuvos Respublikos įstatymus, taip pat Lietuvos Respublikos Vyriausybės nutarimu įgalioti Europos Sąjungos ar atskirų valstybių finansinę paramą administruojantys viešieji juridiniai asmenys. Kiti asmenys gali susipažinti tik su ta su pirkimu susijusia informacija, kurią atskleisti leidžia VPĮ.

**7. Kainodaros taisyklės:**

7.1. Tiekėjai, rengdami pasiūlymus ir vykdydami sutartį, vadovaujasi Preliminariosios sutarties / Pagrindinės sutarties projektuose ir jų prieduose nurodytomis kainodaros taisyklėmis.

**8. Pasiūlymų galiojimo terminai, jų keitimas ir atšaukimas.**

**8.1**. **Pasiūlymas turi galioti iki 2021 m. balandžio 6 d. (imtinai).** Pasiūlymas galioja tiek, kiek nustatyta pirkimo dokumentuose.

8.2. Kol nesibaigė pasiūlymų galiojimo laikas, perkančioji organizacija gali CVP IS priemonėmis prašyti, kad dalyviai pratęstų jų pasiūlymų galiojimą iki konkrečiai nurodyto laiko. Dalyvis gali atmesti tokį prašymą neprarasdamas teisės į savo pasiūlymo galiojimo užtikrinimą (jei reikalaujamas).

8.3. Dalyvis, kuris sutinka pratęsti savo pasiūlymo galiojimo laiką apie tai CVP IS priemonėmis praneša perkančiajai organizacijai. Jeigu dalyvis neatsako į perkančiosios organizacijos prašymą pratęsti pasiūlymo galiojimo užtikrinimo terminą arba jo nepratęsia, laikoma, kad jis atmetė prašymą pratęsti savo pasiūlymo galiojimo terminą.

8.4. Kol nesuėjo pasiūlymų pateikimo terminas, dalyvis gali pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu perkančioji organizacija jį gavo iki pasiūlymų pateikimo termino pabaigos.

**9. Pasiūlymo pateikimas ir keitimas:**

9.1. Tiekėjas gali pateikti tik vieną pasiūlymą. Jei tiekėjas pateikia daugiau kaip vieną pasiūlymą, visi tokie pasiūlymai bus atmesti.

9.2. Tiekėjas negali pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.

9.3. Perkančioji organizacija reikalauja pasiūlymus teikti tik elektroninėmis priemonėmis naudojant CVP IS. Pasiūlymai popierinėje laikmenoje, jei tokie būtų pateikti (išskyrus pasiūlymo galiojimą užtikrinantį dokumentą), bus atmesti. Pasiūlymus gali teikti tik CVP IS registruoti tiekėjai (nemokama registracija adresu https://pirkimai.eviesiejipirkimai.lt). Visi dokumentai, patvirtinantys tiekėjų kvalifikacijos atitiktį Konkurso sąlygose nustatytiems kvalifikacijos reikalavimams, kiti pasiūlyme pateikiami dokumentai turi būti pateikti elektronine forma, t. y. tiesiogiai suformuoti elektroninėmis priemonėmis (pvz., EBVPD ir pan.) arba pateikiant skaitmenines dokumentų kopijas (pvz., pažymos, licencijos, jungtinės veiklos sutartis ir pan.). Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, docx ir kt.).

**9.4. Pasiūlymas neprivalo būti pasirašytas elektroniniu parašu.**

**9.5.** Pasiūlymą dalyvis pateikia CVP IS priemonėmis iki pasiūlymų pateikimo termino pabaigos, t. y. iki **2021 m. sausio 6 d. 11.00 val.** Pasiūlymą sudaro 1.6 punkte nurodytų dokumentų visuma.

**9.6.** **Pasiūlymo galiojimo užtikrinimas:**

**9.6.1.** Prie pasiūlymo turi būti pridėtas **6 000 Eur dydžio „Pasiūlymo galiojimo užtikrinimas“,** išduotas banko/kredito unijos ar draudimo bendrovės ar kito turinčio teisę verstis šia veikla garantuotojo (forma pridedama 3 priedas). Pasiūlymo galiojimo užtikrinamas pateikiamas kaip nurodyta 1.6.3 ir 9.6.6 punktuose;

9.6.2. Pasiūlymo galiojimo užtikrinimas (forma pateikta 3 priede) turi atitikti esmines pirkimo dokumentuose pateiktoje formoje nurodytas sąlygas (tokias kaip pirkimo pavadinimas, galiojimo data, suma a, b papunkčiai ir kt.), priešingu atveju, remiantis Pirkimo dokumentų 6.16.6 punktu, pasiūlymas bus atmestas. Pasiūlymo galiojimo užtikrinimas turi galioti ne trumpiau nei galioja pasiūlymas.

9.6.3. Prieš pateikdamas pasiūlymą, tiekėjas gali CVP IS priemonėmis prašyti perkančiosios organizacijos patvirtinti, kad ji sutinka priimti jo siūlomą pasiūlymo galiojimo užtikrinimą. Tokiu atveju perkančioji organizacija duos atsakymą CVP IS priemonėmis ne vėliau kaip per 3 darbo dienas nuo prašymo gavimo dienos. Šis patvirtinimas neatima teisės iš perkančiosios organizacijos atmesti pasiūlymo galiojimo užtikrinimą, gavus informaciją, kad pasiūlymo galiojimą užtikrinantis ūkio subjektas tapo nemokus ar neįvykdė įsipareigojimų perkančiajai organizacijai ar kitiems ūkio subjektams, ar netinkamai juos vykdė.

9.6.4. Pasiūlymo galiojimo užtikrinimas taikomas, jeigu: (1) tiekėjas atsiima savo pasiūlymą jo galiojimo laikotarpiu, nurodytu pasiūlyme, išskyrus, atvejį, kai nepasibaigus pasiūlymo galiojimui perkančiajai organizacijai paprašius pratęsti pasiūlymų galiojimo laiką, tiekėjas atsisako pratęsti pasiūlymo galiojimo laiką iki perkančiosios organizacijos nurodytos datos; (2) pirkimo laimėtojas per nustatytą laiką nepasirašo pirkimo sutarties; (3) pirkimo laimėtojas per nustatytą laiką nepateikia pirkimo sutarties įvykdymo užtikrinimo (jei numatyta pirkimo sutartyje).

9.6.5. Pasiūlymo galiojimo užtikrinimas grąžinamas (arba atsisakoma teisių į jį) gavus tiekėjo prašymą raštu, po to, kai pirkimo laimėtoju pripažintas tiekėjas pasirašo pirkimo sutartį ir pateikia pirkimo sutarties įvykdymo užtikrinimą (jei numatyta pirkimo sutartyje).

**9.6.6. Pasiūlymo galiojimo užtikrinimo pateikimas:**

9.6.6.1. **jei dokumentas teikiamas elektroniniu būdu** jis turi būti pasirašytas pasiūlymo galiojimo užtikrinimą **išdavusio banko /kredito unijos ar draudimo bendrovės saugiu elektroniniu parašu,** atitinkančiu Lietuvos Respublikos elektroninio parašo įstatymo nustatytus reikalavimus;

9.6.6.2. **jei dokumentas (pasiūlymo galiojimo užtikrinimo originalas) teikiamas atskirai voke** jis turi būti pateiktas tiekėjo, arba per kurjerį, arba atsiųstas paštu, užklijuotame voke iki pasiūlymų pateikimo termino pabaigos t.y. **2021 m. sausio 6 d. 11.00 val.**, adresu: Kauno miesto savivaldybės administracijos Centrinis viešųjų pirkimų ir koncesijų skyrius, 147 kab., Laisvės al. 92, LT-44251 Kaunas. Ant voko turi būti:

1) užrašytas įspėjimas **,,neatplėšti iki 2021 m. sausio 6 d. 11.45 val.“**

2) užrašytas adresas **Kauno miesto savivaldybės administracijos Centrinis viešųjų pirkimų ir koncesijų skyrius, 147 kab., Laisvės al. 92, LT-44251 Kaunas**;

3) užrašytas Tiekėjo pavadinimas, telefono ir fakso numeriai**,** adresas, pašto kodas, pirkimo pavadinimas: **„Negyvenamųjų pastatų statybos darbų, kurių vertė yra didesnė kaip 500 tūkst. Eur be PVM, techninės priežiūros paslaugų pirkimas“.**

9.7. Jeigu pasiūlymas CVP IS priemonėmis gaunamas pavėluotai, pasibaigus 9.5 punkte nurodytam terminui, pasiūlymas atmetamas.

9.8. Pasiūlymą gali pateikti ir atskiras ūkio subjektas, ir ūkio subjektų grupė. Pasiūlymui teikti ūkio subjektų grupė neprivalo įsteigti juridinio asmens.

9.9. Pateikdamas pasiūlymą, dalyvis sutinka su Konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia norint tinkamai įvykdyti pirkimo sutartį.

9.10. Dalyvio pasiūlymas bei kita korespondencija pateikiami lietuvių kalba. Jei reikalaujami pridėti prie pasiūlymo dokumentai negali būti pateikti lietuvių kalba, šie dokumentai turi būti pateikiami originalo kalba, pridedant vertimą į lietuvių kalbą. Vertimas turi būti patvirtintas vertėjo parašu ir vertimo biuro antspaudu arba tiekėjo vadovo arba jo įgalioto asmens parašu.

9.11. Pasiūlyme nurodomi įkainiai/kaina arba sąnaudos pateikiami eurais. Apskaičiuojant įkainį/kainą arba sąnaudas, turi būti atsižvelgta į visus pirkimo sąlygų, įskaitant pirkimo sutarties projektą, reikalavimus. Į pasiūlymo įkainius/kainą arba sąnaudas turi būti įskaityti visi mokesčiai ir visos tiekėjo išlaidos, apimančios viską, ko reikia visiškam ir tinkamam pirkimo sutarties įvykdymui.

9.12. Perkančioji organizacija turi teisę pratęsti pasiūlymo pateikimo terminą. Apie naują pasiūlymų pateikimo terminą perkančioji organizacija paskelbia CVP IS ir praneša prie pirkimo CVP IS prisijungusiems tiekėjams.

9.13. Dalyvis iki galutinio pasiūlymų pateikimo termino turi teisę pakeisti arba atšaukti savo pasiūlymą. Norėdamas atšaukti ar pakeisti pasiūlymą, dalyvis CVP IS pasiūlymo lange spaudžia „Atsiimti pasiūlymą“. Norėdamas vėl pateikti atšauktą ir pakeistą pasiūlymą, dalyvis turi jį pateikti iš naujo. Suėjus pasiūlymų pateikimo terminui atšaukti ar pakeisti pasiūlymo nebus galima.

**9.15. Pasiūlymų šifravimas.** Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:

9.15.1. iki pasiūlymų pateikimo termino pabaigos naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukcija, kaip tiekėjui užšifruoti pasiūlymą galima rasti Viešųjų pirkimų tarnybos interneto svetainėje. <http://vpt.lrv.lt/uploads/vpt/documents/files/uzsifravimo_instrukcija.pdf>

9.15.2. iki **2021 m. sausio 6 d. 11.45 val.** CVP IS susirašinėjimo priemonėmis pateikti slaptažodį, su kuriuo perkančioji organizacija galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio CVP IS susirašinėjimo priemonėmis, tiekėjas turi teisę slaptažodį pateikti el. paštu asta.kudirkaite@kaunas.lt arba ruta.jankauskiene@kaunas.lt. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su perkančiąja organizacija telefonu ir (arba) kitais būdais).

9.15.3. Tiekėjui užšifravus visą pasiūlymą ir iki aukščiau nurodyto laiko nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – perkančioji organizacija tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).

**10. Konkurso sąlygų paaiškinimai.**

10.1. Konkurso sąlygos gali būti paaiškinamos, patikslinamos tiekėjų iniciatyva, jiems CVP IS susirašinėjimo priemonėmis kreipiantis į perkančiąją organizaciją. Teikėjai turėtų būti aktyvūs ir pateikti klausimus ar paprašyti paaiškinti Konkurso sąlygas iš karto jas išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymo turinio keisti nebus galima.

10.2. Tiekėjas CVP IS priemonėmis gali paprašyti, kad Perkančioji organizacija paaiškintų pirkimo dokumentus. Perkančioji organizacija CVP IS priemonėmis atsako į kiekvieną dalyvio rašytinį prašymą paaiškinti pirkimo dokumentus, *jeigu prašymas gautas ne vėliau kaip prieš 9 dienas* iki pasiūlymų pateikimo termino pabaigos. Perkančioji organizacija pranešimus (papildomus pirkimo dokumentus, patikslinimus, paaiškinimus, pataisymus) *turi pateikti ne vėliau kaip likus 6 dienoms* iki pasiūlymų pateikimo termino pabaigos, jei prašymas yra pateiktas laiku. Perkančioji organizacija atsakymą į tiekėjo prašymą, skelbia Centrinėje viešųjų pirkimų informacinėje sistemoje, bet nenurodo iš ko gavo prašymą teikti paaiškinimą. Jeigu pirkimo dokumentų patikslinimų, paaiškinimų, pataisymų neįmanoma paskelbti Centrinėje viešųjų pirkimų informacinėje sistemoje, perkančioji organizacija juos pateikia tiekėjams kitomis priemonėmis.

10.3. Nesibaigus pirkimo pasiūlymų pateikimo terminui, perkančioji organizacija savo iniciatyva gali CVP IS priemonėmis paaiškinti (patikslinti) pirkimo dokumentus. Tuo atveju, kai tikslinama pirkimo skelbimuose paskelbta informacija, VPĮ 34 straipsnyje nustatyta tvarka skelbiami klaidų ištaisymo skelbimai. Paaiškinimai turi būti išsiųsti (paskelbti) likus pakankamai laiko iki pasiūlymų pateikimo termino pabaigos, kad tiekėjai rengdami pasiūlymus, galėtų atsižvelgti į patikslinimus;

10.4. Perkančioji organizacija privalo pratęsti pasiūlymų pateikimo terminus, kad visi pirkime norintys dalyvauti tiekėjai turėtų galimybę susipažinti su visa pasiūlymui parengti reikalinga informacija, šiais atvejais:

1) jeigu dėl kokių nors priežasčių papildoma su pirkimo dokumentais susijusi informacija būtų pateikiama likus mažiau kaip 6 dienoms iki pasiūlymų pateikimo termino pabaigos, nors šios informacijos buvo paprašyta laiku;

2) jeigu buvo padaryta reikšmingų pirkimo dokumentų pakeitimų.

10.5. Perkančioji organizacija, pratęsdama pasiūlymų pateikimo terminą 10.4 punkte nurodytais atvejais, privalo atsižvelgti į informacijos ir pirkimo dokumentų pakeitimų svarbą. Jeigu papildomos informacijos nebuvo paprašyta laiku arba ji neturi esminės įtakos pasiūlymų parengimui, perkančioji organizacija pasiūlymų pateikimo termino gali nepratęsti.

10.6. Pranešimai apie kiekvieną pirkimo pasiūlymų pateikimo termino nukėlimą skelbiami CVP IS. Jeigu pirkimo dokumentų patikslinimų, paaiškinimų, pataisymų neįmanoma paskelbti CVP IS, perkančioji organizacija juos pateikia tiekėjams kitomis priemonėmis.

10.7. Bet kokia informacija, Konkurso sąlygų paaiškinimai, pranešimai ar kitas perkančiosios organizacijos ir tiekėjo susirašinėjimas yra vykdomas tik CVP IS susirašinėjimo priemonėmis.

10.8. Perkančioji organizacija neketina rengti susitikimų su tiekėjais dėl pirkimo dokumentų paaiškinimų.

**11. Preliminariosios sutarties sudarymas.**

11.1. Preliminarioji sutartis bus sudaroma su su 3 (arba mažiau nei su (trimis), jeigu konkursą laimėjusiais tiekėjais pripažįstami mažiau nei 3) tiekėjais, kurių pagrindu su šias sutartis sudariusiais dalyviais bus sudaromos pagrindinės paslaugų pirkimo sutartys. Preliminarioji sutartis bus vykdoma iš dalies atnaujinant tiekėjų varžymąsi. Perkančioji organizacija sudaryti Preliminariąją sutartį pagal Konkurso sąlygų 4 priede pateiktą sutarties projektą, 6.20 punkte nustatyta tvarka siūlo tiems dalyviams, kurių pasiūlymai yra nustatyti laimėjusiais. Dalyviai sudaryti Preliminariąją sutartį kviečiami CVP IS priemonėmis ir jiems nurodomas laikas, iki kada jie turi sudaryti Preliminariąją sutartį.

11.2. Dalyvis, kurio pasiūlymas nustatytas laimėjusiu, privalo pasirašyti Preliminarią sutartį per perkančiosios organizacijos nurodytą terminą. Preliminariai sutarčiai pasirašyti laikas gali būti nustatomas atskiru pranešimu CVP IS susirašinėjimo priemonėmis arba nurodomas pranešime apie laimėjusį pasiūlymą.

11.3. Sudarant Preliminariąją sutartį negali būti keičiami laimėjusių tiekėjų **pasiūlymų įkainiai** ir Konkurso dokumentuose nustatytos pirkimo sąlygos.

11.4. Preliminariosios sutarties įvykdymo užtikrinimo dokumentas nereikalaujamas. Preliminariosios sutarties užtikrinimui taikoma Preliminariosios sutarties projekto 64 punkte nurodytos priemonės.

11.5. Preliminariosios sutarties sąlygos jos galiojimo laikotarpiu gali būti keičiamos VPĮ 89 straipsnyje nustatytais atvejais ir jame nustatyta tvarka.

11.6. Preliminarioji sutartis įsigalioja: kai sutartis sudaroma elektroninės formos elektroninių ryšių priemonėmis, sutartis įsigalioja, kai visos Preliminariosios sutarties šalys ją pasirašo kvalifikuotais elektroniniais parašais; kai sutartis sudaroma pasirašant popierinį dokumentą, sutartis įsigalioja, kai visos Preliminariosios sutarties šalys ją pasirašo ir patvirtina antspaudais, jei antspaudą sutarties šalis turėti privalo.

Preliminarioji sutartis galioja 12 mėnesių ir Šalių rašytiniu susitarimu gali būti pratęsiama, bet ne ilgiau kaip dar 24 mėnesiams. Bendras Preliminariosios sutarties galiojimo terminas negali viršyti 36 (trisdešimt šešių) mėnesių.

11.7. Jei dalis Preliminariosios sutarties teisės aktų nustatyta tvarka būtų pripažinta negaliojančia, likusi jos dalis galioja ir Šalių turi būti vykdoma.

11.8. Preliminarioji sutartis turi būti sudaroma nedelsiant, bet ne anksčiau negu pasibaigė sutarties sudarymo atidėjimo terminas (toliau –atidėjimo terminas). Atidėjimo terminas gali būti netaikomas, kai vienintelis suinteresuotas dalyvis yra tas, su kuriuo sudaroma Preliminarioji sutartis;

11.9. Atidėjimo terminas – 10 kalendorinių dienųlaikotarpis, kuris prasideda nuo pranešimo apie sprendimą nustatyti laimėtoją išsiuntimo (CVP IS priemonėmis) iš perkančiosios organizacijos suinteresuotiems dalyviams dienos ir kurio metu negali būti sudaroma pirkimo sutartis. Apie tikslų atidėjimo terminą Viešojo pirkimo komisija informuoja (CVP IS priemonėmis) suinteresuotus dalyvius pirkimo dokumentuose nustatyta tvarka.

11.10. Jeigu tiekėjas, kuriam buvo pasiūlyta sudaryti Preliminariąją sutartį, CVP IS priemonėmis atsisako ją sudaryti arba nepateikia pirkimo dokumentuose nustatyto dydžio pirkimo sutarties įvykdymo užtikrinimo (jei reikalaujama), arba iki perkančiosios organizacijos nurodyto laiko tiekėjas nepasirašo Preliminariosios sutarties, arba atsisako sudaryti Preliminariąją sutartį pirkimo dokumentuose nustatytomis sąlygomis, laikoma, kad jis atsisakė sudaryti Preliminariąją sutartį. Tuo atveju perkančioji organizacija CVP IS priemonėmis siūlo sudaryti Preliminariąją sutartį dalyviui, kurio pasiūlymas pagal nustatytą pasiūlymų eilę yra pirmas po dalyvio, atsisakiusio sudaryti Preliminariąją sutartį.

11.11. Perkančiosios organizacijos siūlomos šalims pasirašyti Preliminariosios sutarties sąlygos, kurios pagrindu bus sudaromos pagrindinės paslaugų teikimo sutartys, nurodytos Preliminariosios sutarties projekte (Konkurso sąlygų 4 priedas).

**12. Ginčų nagrinėjimo tvarka.**

12.1. Tiekėjas, kuris mano, kad perkančioji organizacija nesilaikė VPĮ reikalavimų ir tuo pažeidė ar pažeis jo teisėtus interesus, VPĮ VII skyriuje nustatyta tvarka gali kreiptis į apygardos teismą, kaip pirmosios instancijos teismą, dėl:

1) perkančiosios organizacijos sprendimų, kurie neatitinka VPĮ reikalavimų, panaikinimo ar pakeitimo;

2) žalos atlyginimo;

3) pirkimo sutarties pripažinimo negaliojančia;

4) alternatyvių sankcijų taikymo;

5) sutarties nutraukimo dėl esminio sutarties pažeidimo pripažinimo neteisėtu.

12.2. Tiekėjas gali pateikti prašymą teismui dėl laikinųjų apsaugos priemonių taikymo Lietuvos Respublikos civilinio proceso kodekso nustatyta tvarka.

12.3. Tiekėjas, norėdamas iki pirkimo sutarties sudarymo ginčyti perkančiosios organizacijos sprendimus ar veiksmus, pirmiausia turi pateikti pretenziją perkančiajai organizacijai VPĮ VII skyriuje nustatyta tvarka. Pretenzija turi būti pateikta faksu, elektroninėmis priemonėmis ar pasirašytinai per pašto paslaugos teikėją ar kitą tinkamą vežėją. Perkančiosios organizacijos sprendimas, priimtas išnagrinėjus tiekėjo pretenziją, gali būti skundžiamas teismui VPĮ VII skyriuje nustatyta tvarka.

12.4. Perkančioji organizacija Lietuvos Respublikos civilinio proceso kodekso nustatyta tvarka turi teisę reikalauti atlyginti nuostolius dėl nesąžiningai pareikšto nepagrįsto ieškinio arba sąmoningo veikimo prieš teisingą ir greitą bylos išnagrinėjimą ir išsprendimą, taip pat reikalauti, kad ieškovas atlygintų nuostolius, kuriuos ji patyrė dėl ieškovo prašymu taikytų laikinųjų apsaugos priemonių.

12.5. Tiekėjas turi teisę pateikti pretenziją perkančiajai organizacijai, pateikti prašymą ar pareikšti ieškinį teismui (išskyrus ieškinį dėl pirkimo sutarties pripažinimo negaliojančia ar ieškinį dėl sutarties nutraukimo pripažinimo neteisėtu):

12.5.1. per 10 kalendorinių dienų nuo perkančiosios organizacijos pranešimo raštu apie jos priimtą sprendimą išsiuntimo tiekėjams dienos;

12.5.2. per 10 kalendorinių dienų nuo paskelbimo apie perkančiosios organizacijos priimtą sprendimą dienos, jeigu VPĮ nėra reikalavimo raštu informuoti tiekėjus apie perkančiosios organizacijos priimtus sprendimus.

12.6. Jeigu perkančioji organizacija per nustatytą terminą neišnagrinėja jai pateiktos pretenzijos, tiekėjas turi teisę pareikšti ieškinį teismui per 15 dienų nuo tos dienos, kurią perkančioji organizacija turėjo raštu pranešti apie priimtą sprendimą pretenziją pateikusiam tiekėjui, suinteresuotiems kandidatams ir suinteresuotiems dalyviams.

12.7. Tiekėjas turi teisę pareikšti ieškinį dėl pirkimo sutarties pripažinimo negaliojančia per 6 mėnesius nuo pirkimo sutarties sudarymo dienos.

12.8. Tais atvejais, kai tiekėjui padaryta žala kildinama iš neteisėtų perkančiosios organizacijos veiksmų ar sprendimų, tačiau VPĮ nenustatyta pareiga perkančiajai organizacijai raštu informuoti tiekėjus arba paskelbti apie jos veiksmus ar sprendimus, taikomi Lietuvos Respublikos civiliniame kodekse nustatyti ieškinio pareiškimo senaties terminai. Šis punktas netaikomas VPĮ 102 str. 4 d. nustatytu atveju.

12.9. Tiekėjas, manydamas, kad perkančioji organizacija nepagrįstai nutraukė pirkimo sutartį dėl esminio pirkimo sutarties pažeidimo, turi teisę pareikšti ieškinį teismui per 30 dienų nuo pirkimo sutarties nutraukimo.

12.10. Perkančioji organizacija nagrinėja tik tas tiekėjų pretenzijas, kurios gautos iki pirkimo sutarties sudarymo dienos ir pateiktos laikantis VPĮ 102 straipsnio 1 dalyje nustatytų terminų. Neprivaloma nagrinėti pretenzijų, teikiamų pakartotinai dėl to paties perkančiosios organizacijos priimto sprendimo arba atlikto veiksmo.

12.11. Perkančioji organizacija, gavusi pretenziją, nedelsdama sustabdo pirkimo procedūrą, kol bus išnagrinėta ši pretenzija ir priimtas sprendimas. Perkančioji organizacija negali sudaryti pirkimo sutarties anksčiau negu po 10 kalendorinių dienų nuo rašytinio pranešimo apie jos priimtą sprendimą išsiuntimo pretenziją pateikusiam tiekėjui ir suinteresuotiems dalyviams dienos.

12.12. Perkančioji organizacija privalo išnagrinėti pretenziją, priimti motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu pranešti pretenziją pateikusiam tiekėjui, suinteresuotiems kandidatams ir suinteresuotiems dalyviams ne vėliau kaip per 6 darbo dienas nuo pretenzijos gavimo dienos.

12.13. Tiekėjas, pateikęs prašymą ar pareiškęs ieškinį teismui, privalo ne vėliau kaip per 3 darbo dienas faksu, elektroninėmis priemonėmis ar pasirašytinai per kurjerį pateikti perkančiajai organizacijai prašymo ar ieškinio kopiją gavimo teisme įrodymais.

12.14. Perkančioji organizacija, gavusi tiekėjo prašymo ar ieškinio teismui kopiją, negali sudaryti pirkimo sutarties, kol nesibaigė atidėjimo terminas ar VPĮ 103 straipsnio 2 dalyje, 105 straipsnio 2 dalies 3 punkte ir 105 straipsnio 3 dalies 3 punkte nurodyti terminai ir kol perkančioji organizacija negavo teismo pranešimo apie:

12.14.1. motyvuotą teismo nutartį, kuria atsisakoma priimti ieškinį;

12.14.2. motyvuotą teismo nutartį dėl tiekėjo prašymo taikyti laikinąsias apsaugos priemones atmetimo, kai šis prašymas teisme buvo gautas iki ieškinio pareiškimo;

12.14.3. teismo rezoliuciją priimti ieškinį netaikant laikinųjų apsaugos priemonių.

12.15. Jeigu dėl tiekėjo prašymo pateikimo ar ieškinio pareiškimo teismui pratęsiami anksčiau tiekėjams pranešti pirkimo procedūrų terminai, apie tai perkančioji organizacija išsiunčia tiekėjams pranešimus ir nurodo terminų pratęsimo priežastis. Perkančioji organizacija, sužinojusi apie teismo sprendimą dėl tiekėjo prašymo ar ieškinio, ne vėliau kaip per 3 darbo dienas raštu informuoja suinteresuotus kandidatus ir suinteresuotus dalyvius apie teismo priimtus sprendimus.

**13. Pirkimo procedūrų nutraukimas.**

13.1. Bet kuriuo metu iki pirkimo sutarties sudarymo perkančioji organizacija turi teisę savo iniciatyva nutraukti pradėtas pirkimo procedūras, jeigu atsirado aplinkybių, kurių nebuvo galima numatyti (nėra lėšų paslaugoms apmokėti, kt.), ir privalo tai padaryti, jeigu buvo pažeisti VPĮ 17 straipsnio 1 dalyje nustatyti principai ir atitinkamos padėties negalima ištaisyti.

13.2. Perkančioji organizacija neatlygina dalyviams nuostolių, patirtų dėl pirkimo procedūrų nutraukimo.

**PRIDEDAMA:**

1. EBVPD (1 priedas), 2 failai;

2. Pasiūlymo formos (2 priedas), 2 lapai;

3. Pasiūlymo galiojimo užtikrinimo forma, (3 priedas), 1 lap.;

4. Preliminariosios sutarties projektas su priedais, (4 priedas), ... lapų;

5. Paslaugų teikėjo vadovaujančių specialistų ir asmenų, atsakingų už sutarties vykdymą, sąrašo forma (5 priedas), 1 lapas;

6. Deklaracijos dėl Tiekėjo atsakingų asmenų forma, (6 priedas), 1 lapas;

7. Tiekėjo vadovaujančio specialisto objektų sąrašas (7 priedas), 1 lapas;

8. Įvykdytų sutarčių, susijusių su pirkimo objektu, nurodytu pirkimo dokumentuose, sąrašo forma (8 priedas), 1 lapas.

Dokumentus parengė ir pirkimo dokumentų atitikimą VPĮ nuostatoms suderino:

Centrinio viešųjų pirkimų ir koncesijų skyriaus

vedėja Daiva Čeponienė

Centrinio viešųjų pirkimų ir koncesijų skyriaus

vyriausioji specialistė Asta Kudirkaitė

Sąlygas suderino:

 Statybos valdymo skyriaus vedėjas Vigimantas Abramavičius

Statybos valdymo skyriaus vyriausioji specialistė Žaneta Gurskienė